Сил касаллигига чалинган беморлар учун COVID-19 қанчалик хавфли? — Бош фтизиатр билан суҳбат – O'zbekiston Milliy paralimpiya qo'mitasi\nKun.uz сайти тиббиёт мутахассислари билан COVID-19 мавзусидаги суҳбатларини давом эттиради. Навбатдаги интервьюда ўпка хасталиклари мутахассиси, ССВ бош фтизиатри, тиббиёт фанлари доктори, профессор Наргиза Парпиевага сил касалликлари ва коронавирусга боғлиқ саволлар билан мурожаат қилдик.\n– Наргиза Нусратовна, сизнинг асосий фаолиятингиз ўпка патологияси, хусусан сил касаллиги билан боғлиқ. Коронавирус Ўзбекистонга кириб келганига ҳам олти ой бўлди, шу вақт оралиғида сил касаллиги ва COVID-19 биргаликда келиши қай даражада кузатилмоқда?\n– Албатта, коронавирус инфекцияси Ўзбекистонга кириб келган вақтдан шу кунга қадар сил касаллиги ва COVID-19’нинг биргаликда келиши статистикаси мутахассислар томонидан ўрганилмоқда. Бизнинг Республика ихтисослаштирилган фтизиатрия ва пульмонология илмий амалий тиббиёт маркази мисолида айтадиган бўлсак, 15 март кунидан бугунги кунгача сил касаллиги ва COVID-19 билан касалланган беморлар аниқланиб, уларда силнинг клиник кечиши COVID-19 бўлмаган сил беморларидан ҳеч қандай фарқ қилмади, дейиш мумкин.\n– Умуман, республикада сил касаллиги билан боғлиқ вазият қандай? Карантин ҳолатининг бу касаллик тарқалишига таъсири ўрганиляптими?\n– Ўзбекистон Республикасида сил касаллигига қарши олдиндан олиб борилаётган барча тадбирлар: силни аниқлаш ва даволаш ишлари давом этмоқда. Давлат томонидан бунга ҳозирги кунда катта эътибор берилмоқда. Аммо вилоятларда вазият талаб қилганда вилоят фтизиатрия ва пульмонология марказларидаги баъзи биноларда COVID-19 аниқланган беморлар учун алоҳида бўлимлар ташкиллаштирилган.\n– Фикрингизча, пандемия куз-қиш ойларида ҳам сусаймаса, касаллик қандай клиник картина ҳосил қилади ва мавсум ўлим кўрсаткичига қай даражада таъсир қилиши мумкин?\n– Бу прогнозни фақатгина эпидемиологлар бериши мумкин.\n– Сиз фаолият олиб бораётган тиббиёт марказида ҳам COVID-19’га чалинган беморлар даволанмоқдами? Улар бошқа беморлар билан қандай ажратилган?\n– Юқорида айтиб ўтганимдек, бизнинг марказимизда сил касаллиги ва COVID-19’га чалинган беморлар даволанмоқда. Бундай беморлар аниқланганда биз уларни барча санитар-гигиена қоидаларга риоя қилган ҳолда алоҳида даволаш бўлимига изоляция қилиб ҳам силни, ҳам COVID-19’ни даволаш протоколи асосида даво ишлари олиб бормоқдамиз.\n– Бу касалликни даволашда ўпка машқлари ва танага суюқлик жўнатиш бўйича турлича фикрлар билдирилмоқда. Сиз COVID-19’ни даволашда бу икки муолажага қандай қарайсиз?\n– COVID-19 касаллигини ҳар бир босқичидан келиб чиқиб даволашда ўзига хос ўпка машқлари тавсия қилиниб, уларнинг ижобий самараси кузатилмоқда. Бироқ, маълум бўлишича, COVID-19 беморларига ортиқча суюқликни вена томирига томчилаб юбориш касалликнинг асоратли кечишига сабаб бўлади. Шунинг учун вена томирига суюқлик юбориш тавсия қилинмайди.


Шундан келиб чиққан ҳолда, ҳар биримиз ўзимизга берилган вақтдан унумли фойдаланишга интилишимиз лозим экан. Улуғ аждодларимиз, буюк олимларимиз вақтларига жуда харис бўлган. Зеро, улар инсон учун берилган вақтни чегарали ва қиймати юқори эканини яхши билган ва шунга мувофиқ амал қилган. Буюк олим Ҳасан Басрий раҳматуллоҳу алайҳ айтади: «Мен бир қавмни кўрдим, сизларга қараганда ўз вақтларига дирҳаму динорлардан ҳам кўра муҳаббатли эди, яъни умр вақтларининг ҳар бир дақиқасини ғанимат билар ва умрни фойдали амалларга, дунё ободлигига сарфлашарди».\nУмар ибн Абдулазиз раҳимаҳуллоҳ айтади: «Кеча ва кундуз сенинг жисмингда ўз ишини кўрсатяпти, демак, сен ҳам уларни ғанимат бил ва фойдаланиб қол».\nБаъзи донишмандлар: «Манфурликнинг аломати вақтни зое қилишдир», деб таъкидлашган. Айрим олимлар эса: «Вақт қиличдир, агар сен уни кесмасанг, у сени кесади, яъни умринг беҳуда кечади», деб таъкидлашган.\nҲазрати Пайғамбаримиз Муҳаммад соллаллоҳу алайҳи васаллам ҳам ҳаёти, сўзлари, амаллари, ибодатлари, умматларига ғамхўрликлари, меҳр-муҳаббатлари, башоратлари орқали вақт бебаҳо неъмат эканини таъкидлаб, бундай деганлар: «Беш нарсани беш нарсадан олдин ғанимат билинг: кексаликдан олдин ёшликни, бетобликдан олдин саломатликни, фақирликдан олдин бойликни, бандликдан олдин бўш вақтингни, ўлимингдан олдин тирикликни ғанимат билинг» (Бухорий ва Муслим ривояти).\nИмом Ҳасан Басрий раҳимаҳуллоҳ ҳикматларининг бирида бундай деб марҳамат қилган: «Ҳар куни тонг ёришганда Аллоҳ томонидан бир жарчи: «Эй Одам боласи! Мен янги кунман, сенинг барча амалингга гувоҳман. Мендан яхши амаллар қилиб, фойдаланиб қол, чунки мен то қиёмат кунига қадар қайта келмайман», деб жар солади».\nДинимизнинг таълимотида ҳам вақтнинг қадр-қиймати юқори бўлгани учун ҳам субҳ вақтида уйғонишга чақирилади. Бу ҳақдаги одоб-ахлоқларимиз талабига кўра, кўп ухлаш хосиятли эмас. Беш соатдан саккиз соатгача бўлган уйқу энг афзалидир. Зеро, донишмандлар кўп гапириш, кўп ейиш қатори кўп ухлашдан ҳам қайтарган. Хабарларда келишича, «Тонгда ухлаш ризқни камайтиради». Ғайратли, шижоатли бўлиш, лоқайдлик ва бепарволикдан узоқда бўлиш зарур. Чунки ҳазрати Пайғамбаримиз Муҳаммад соллаллоҳу алайҳи васаллам бир ҳадисларида шундай марҳамат қилганлар: «Аллоҳ таоло Ўз бандалари орасида ғайратлисини яхши кўради» (Табароний ривояти).\nТарих фанлари номзоди, Ўзбекистон мусулмонлари идораси Фатво бўлими ходими\n1956 марта ўқилди\nДругие материалы в этой категории: « Шеърият бўстони\tЎзбегим тожик билан »


"Тараққиёт учун лизингни танланг" ёки "Choose Leasing to Grow" ибораси унинг шиори. Бу шиор компания фаолиятининг бош ғоясини ифодалайди ва шу билан бирга унинг номидаги қисқартманинг маъносини ҳам изоҳлаб беради. Дарҳақиқат, бугунги кунда CLG ташкилот ва корхоналарга лизингнинг фойдали шартларини, 3 кун ичида лойиҳаларни тез муддатда кўриб чиқиш, керакли бўлган минимал 5 та ҳужжатга асосланиб, бизнес режа талаб этилмаган ҳолда шартнома тузишни таклиф қилади. Шу пайтгача компания 121 млрд. сўм баҳосидаги 290 та лойиҳани молиялаштирган. Иқтисодиётнинг турли соҳаларида фаолият юритаётган 234 та ташкилот CLG нинг мижозларига айланди.\nЎзбекистон Лизинг берувчилари Ассоциациясии рейтингига мувофиқ, CLG мамлакатнинг 126 та лизинг компаниялари ва банклари орасида кучли ўнталикка кирди. Фақат лизинг компаниялари хусусида сўз борганда, бу компания рейтингнинг кучли бешлигидан мустаҳкам ўрин олган. Шунингдек, CLG республика бўйлаб лизинг хизматларини кўрсатувчилар хусусий секторида биринчи ўринни эгаллаб турибди.\nЛизингнинг асосий объектлари ишлаб чиқариш вазифаларининг кенг кўламини бажарадиган махсус техниканинг ҳар хил турларидир.\nЮк ташувчи транспорт. Ўзбекистон иқтисодининг реал секторини юк ташишни самарали ташкил қилмасдан тасаввур қилиб бўлмайди. Юкларни ташиш учун қудратли шатакчилар ва юк машитналари зарур. CLG компанияси ушбу турдаги махсус техникани қўлга киритиш учун фойдали шартларни тақдим қилаётганлигидан мамнун. Бу сезиларли равишда мижознинг бюджетига бўлган юкни камайтиради ва солиқ тўловларида тежашга имкон беради.\nЙўловчи транспорти. Автобус ва микроавтобусларни лизинг асосида қўлга киритиш корхоналарни бир марталик молиявий маблағлардан озод қилади. Автопаркни тўлдиришга нисбатан бундай ёндашув компания воситаларини йўловчи ташиш сифатига зарар етказмасдан стратегик жиҳатдан тўғри ва оқилона бошқариш имконини беради.\nҚурилиш техникаси. Шаҳар қурилишининг жонланганлиги шароитида технопаркнинг замонавий қурилиш техникалари билан жиҳозланиши қурувчи шахс фаолиятининг самарадорлигини оширади. Махсус техникани лизинг асосида қўлга киритиш эса бу жараённи максимал тарзда тезлаштиради ва ташкилот бюджетига зарар етказмайди. Бу ерда муҳим жиҳат шундаки, CLG компанияси ўз мижозларини эгалланадиган мулкка бериладиган гаров билан таъминлаш заруриятидан озод қилади.\nИшлаб чиқариш ускуналари. Ишлаб чиқаришнинг кенгайиши ва модернизацияси, ишлаб чиқариш қувватининг ошиши саноат бозорида ривожланишнинг ажралмас қисмидир. CLG мутахассислари керакли ускунани бирданига барча тўловларни амалга ошириб сотиб олиш қанчалик қийин эканлигини тушунадилар. Шунинг учун улар лизингга ушбу техникани қўлга киритишнинг фойдали шартларини ишлаб чиқишган.\nBack leasing. Корхонанинг активлари ҳисобига маблағни жалб қилиш учун самарали восита ҳам CLG хизматлари рўйхатига киради. Қайтариш лизинги бизнеснинг ўсишига ёрдам беради ва тадбиркорларга шиддат билан ўзгариб бораётган бозор шароитида ақл билан ҳаракат қилишларига имкон беради.


Халқаро янгиликлар, 21 январ 2013\n16 октябр 2019, Тошкент вақти: 03:04\nЖазоирда гаровдагиларни озод қилиш амалиёти якунланди\nЖазоир расмийлари мамлакат шарқидаги Аменас газ мажмуасида чоршанба куни жанггарилар томонидан гаровга олинган кишиларни озод қилиш бўйича армия амалиёти ниҳоясига етгани ҳақида эълон қилдилар.\nЖазоир ҳукумати маълумотларига кўра, ўзаро тўқнашув чоғида гаровдаги 23 киши ҳалок бўлган, 32 нафар экстремист ўлдирилган.\nАсоратда бўлган 685 нафар жазоирлик ва 107 нафар хорижликни қутқаришга муваффақ бўлинган.\nРоссияда ирқчилик қурбони бўлган адвокат ва журналист хотирланди\nКеча Россиянинг қатор шаҳарларида 2009 йили Москвада ўлдириб кетилмиш адвокат Станислав Маркелов ва журналист Анастасия Бабурованинг хотирасига бағишлаган тадбирлар бўлиб ўтди.\nМосквадаги Твер ва Никитский хиёбонлари бўйлаб юришда, йиғилганлар тахминича, икки минг нафаргача киши иштирок этган.\nУлар орасида Иля Яшин, Сергей Удалцов, Григорий Явлинский каби таниқли мухолифатчилар ҳамда бошқа фаоллар бўлган.\nЮриш қатнашчилари: «Фашизмга йўл йўқ! Стас ва Настянинг хотираси абадийдир», дея қичқириб борганлар.\nТадбирдан сўнг одамлар адвокат ва журналист аёл ҳалок бўлган жойга гул қўйишга борганлар.\nПетербургда хотира пикетининг айрим иштирокчилари Грибоедов ҳайкали атрофида ҳалқа ҳосил қилиб турганлар. Улар ушлаб олган улкан ҳарфлар жамланганда «Петербург фашизмга қарши» деган ёзувни ўқиш мумкин эди.\nЙиғилганлар орасида аксилфашистик ва анархистик ҳаракатларнинг фаоллари ҳам бўлган.\nБу каби тадбирлар Россиянинг Иркутск ва Екатеринбург шаҳарларида ҳам ўтган.\nАдвокат Станислав Маркелов ва журналист Анастасия Бабурова 2009 йилнинг 19 январ куни Москва марказида ирқчилар томонидан ўлдириб кетилган эди.\nБокуда полиция намойишчилар билан тўқнашди\nОзарбайжон пойтахти Боку шаҳри четида шанба куни полиция ва норозилик намойиши иштирокчилари тўқнашди.\nМазкур намойишда Озарбайжоннинг йирик савдо марказларидан бири бўлган «Бин»даги дўконларнинг юзлаб эгалари қатнашди.\nУларнинг намойишга чиқишига ижара ҳақининг оширилиши ва дўконларда касса аппаратларини ўрнатишга оид янги қоида жорий қилиниши сабаб бўлган.\n«Бин» маркази маъмурияти хатти-ҳаракатидан ғазабланган норозилар Бокуни Алат шаҳри билан боғлаб турувчи йўлни тўсиб қўйганлар.\nУлар воқеа жойига келган полициячиларга қарата тош улоқтирганлар, полиция эса бунга жавобан тўқмоқ ва кўздан ёш оқизувчи газни ишга солган.\nТўқнашув чоғида 10 нафар полициячи ва бир неча намойишчи тан жароҳати олган. Ўша ернинг ўзида намойиш иштирокчиларидан камида 15 киши қўлга олинган. Тартибсизлик ҳодисаси юзасидан жиноий иш қўзғатилган.


Олий таълимда коррупцияни қандай тўхтатиш мумкин? - zarnews.uz\nОлий таълимда коррупцияни қандай тўхтатиш мумкин?\n25 йил давомида таълимга етарлича эътибор берилмагани учун энг етакчи соҳа бўлиши лозим бўлган олий таълим тизими анча орқада қолиб кетди. Йиллар давомида олий таълим муассасалари битирувчиларининг аксарияти ўз иш ўрнига эга бўлолмади. Бир эслаб кўрайлик, 20 йил олдин туризм тушунчасининг қамрови бу қадар аҳамиятли эмасди. Ҳозир эса талаб бутунлай бошқача, лекин бизда ҳали ҳам таълим эски технология бўйича ўқитилмоқда, яъни ўқитувчи ва ўқувчининг асосий ўқув қуроли дафтар ва ручка. Чунки ҳали ҳам олий таълимда замонавий жиҳозлар, лабораториялар, компьютер ва бошқа жиҳозлар етарли эмас ва уни ўргатадиган малакали кадрлар етишмайди.\nБу фикрлар бугун Самарқанд давлат университетида Ўзбекистон Республикаси Президенти маслаҳатчиси Абдужаббор Абдувоҳидов билан вилоятимиздаги олий таълим муассасаларининг раҳбар ходимлари, ўқитувчи ва профессорлари иштирокида олий таълим сифатини кўтариш, моддий-техник базани мустаҳкамлаш бўйича Президентимиз томонидан илгари сурилган 5 ташаббус ва 24-28 май кунлари ўтказилган йиғилишда берилган топшириқлар ижросига бағишланган тадбирда билдирилди.\nТадбирда олий таълимда шаффофликка эришиш, интернет ва ўқув лабораторияларидан фойдаланиш, имтиҳонлар жараёнида инсон омилини камайтириш, таълимда коррупцияга чек қўйиш, китоблар ва ўқув адабиётлари фондини мустаҳкамлаш бўйича фикрлар билдирилди.\n- Олий таълим муассасаларининг ўзини ўзи молиялаштириш тизимига ўтиши соҳада коррупцияни камайтириш ва таълим сифатини оширишга хизмат қилади, - дейди А.Абдувоҳидов. – Тузилаётган рейтингларда олий таълим муассасасининг нуфузи унда қанча талаба ўқишига қараб эмас, балки битирувчилари қанчаси қаерда ишлаётганига қараб белгиланиши керак. Машҳур таълим даргоҳларини дунёга танитган жиҳат мана шу. Бизда эса аввал ректорлар яна квота қўшиб беришни сўрашарди, бу коррупцияга йўл очади. Жорий йилдан ректорлар қабулга аралашмайдиган бўлди. Қолаверса, олий таълимда сифатли кадрлар тайёрлаш ва рақобатни шакллантириш учун Германия давлати билан ҳамкорликда 2020 йилдан бошлаб бизда ўқитилмайдиган медицина инженерия, био инженерия каби 20 тадан ортиқ йўналишда кадрлар тайёрлашни бошлаяпмиз.\nТадбирда Самарқанд давлат тиббиёт институти, Самарқанд иқтисодиёт ва сервис институти, Самарқанд давлат университети ва Самарқанд давлат архитектура-қурилиш институтида талабалар ётоқхонаси етишмаслиги, лаборатория жиҳозларининг қаровсизлиги, ўқув биноларининг харобалиги каби ҳолатлар акс этган лавҳа намойиш этилди. Мутасаддиларга бу муаммоларни бартараф этиш, таълимда сифатга эришиш бўйича аниқ вазифалар топширилди.\nОлий таълим муассасаларида ҳам янги ўқув йили 4 сентябрдан бошланади


«Аҳолига хавотирланишга ўрин йўқ, дея олмаймиз». Тошкент вилояти соғлиқни сақлаш бошқармаси бошлиғи - XABAR.INFO\n«Аҳолига хавотирланишга ўрин йўқ, дея олмаймиз». Тошкент вилояти соғлиқни сақлаш бошқармаси бошлиғи\nТошкент вилоятида 2021 йилнинг 20 март ҳолатига кўра, коронавирус инфекциясига чалинган фуқаролар Зангиота тумани ҳудудидаги 1- ва 2- кўп тармоқли клиникага жойлаштирилган. Бу ҳақда Тошкент вилоят ҳокимлиги ахборот хизмати вилоят Соғлиқни сақлаш бошқармаси бошлиғи Тўрақул Арзиқуловга таяниб хабар берди.\nҚайд этилишича, вилоятда 2020 йилнинг 15 мартидан буён ушбу касалликни юқтирган 130 нафар бемор вафот этган бўлса, шифохоналарда даволанган 15 минг 681 нафар киши соғайиб чиққан.\nСоғлиқни сақлаш вазирлиги матбуот хизмати ҳудудлар кесимида ўлим статистикасини сўнгги бор 2020 йил 21 сентябрь куни тақдим этган. Унга кўра, ўша вақтда Тошкент вилоятидаги COVID-19 қурбонлари сони 67 нафар эди. Шунда пандемиянинг биринчи 190 кунида Тошкент вилоятида 67 киши ўлган бўлса, ундан кейинги 185 кунида (2020 йил 21 сентябрдан 2021 йил 21 мартга қадар) яна 63 киши вафот этган.\nБугунги кунда ушбу юқумли дарднинг қайта тарқалаётганлиги оқибатида 2021 йилнинг 12-, 15 март кунлари 4 нафар, 16 март куни эса 18 нафар, 17 мартда — 8 нафар, 18 мартда — 13 нафар, 19 мартда —10 нафар кишида инфекция аломатлари аниқланган. Улар Зангиотадаги иккита кўп тармоқли юқумли касалликлар шифохонасида даволанмоқда. Қолган 93 нафар беморга эса уй шароитида даволаниш тавсия этилган.\nТаъкидланишича, вилоятнинг туман ва шаҳарлари аҳолиси ўртасида коронавирус инфекциясини юқтираётганлар сони ортиши кузатилмоқда. Хусусан, ўтган 6 кун мобайнида Тошкент ва Қибрай туманларида 14 нафардан, Ўрта Чирчиқ тумани ва Нурафшон шаҳрида 5 нафардан, Чирчиқ шаҳрида 9 нафар, Зангиота туманида эса 4 нафар киши инфекцияга чалинган.\nВилоятдаги тиббиёт муассасалари ўтган йилги тажрибадан келиб чиқиб, жами 970 нафар беморга мўлжалланган захира ўринлари ҳозирланган. COVID-19 касаллигини бошидан ўтказган фуқаролар учун тиббиёт муассасаларида 330 та реабилитация ўринлари мавжуд. Касалларни даволаш учун ишлатиладиган 49 турдаги жами 2 млрд 908 млн сўмлик дори воситалари ҳам жамланган.\n«Аҳолига эса хавотирланишга ўрин йўқ, дея олмаймиз. Чунки бепарволик, хотиржамлик инфекциянинг яна тарқалишига олиб келиши мумкин. Карантин юмшатилган, лекин бекор қилингани йўқ. Шунинг учун фуқаролардан ниқоб тақиб юриш, антисептик воситалардан фойдаланиш, жойларда одамлар орасида масофани сақлаш талаб этилади. Шу ўринда жамоатчилик вакилларидан ҳам, айниқса, маҳалла, мактаб, боғча ва бошқа муассасалар раҳбарларидан коронавирус инфекцияси тарқалишининг олдини олиш учун ўз назоратлари остидаги жойларда эътиборни яна бир карра оширишларини сўрар эдик. Кириш жойларида дезинфекция, тана ҳароратини ўлчаб кўриш ишлари давом этиши керак», — дейди вилоят ССБ бошлиғи.\nГулистонги кафеда деярли ҳар куни эрталабгача жанжал бўлаётганлиги айтилмоқда (видео)\nКасалланаётган болалар орасида ҳам касалликни оғир ва ўта оғир ўтказаётганлар борми?\n(Ана холос) Президент эмланмагани учун ресторанга киритилмади\nАндижонда аёл судьяни ҳақорат қилди\nЖаҳонгир Хўжаев кимга уйланаётганини айтди (видео)


Тарихий-маданий меросимиз - мобил иловада\nТошкент давлат шарқшунослик университети ҳузуридаги Шарқ маданияти ва меросини тадқиқ этиш илмий тадқиқот марказида “Буюк Ипак Йўли бўйлаб алифбели ёзувлар тарқалиши ва ёзув маданияти тарихи” номли мобил дастур ишлаб чиқилди.\nСўнгги йилларда юртимизнинг туристик салоҳиятини яхшилаш, диёримизга кўпроқ сайёҳларни жалб қилиш йўлида катта ишлар амалга ошириляпти. Ватанимиз шонли тарихи, аждодларимиз бебаҳо мероси хорижликларни ўзига жалб этиши тайин. Фақат шу тенгсиз бойлигимизни кўрсата олишимиз лозим.\nЎзбекистон дунёга машҳур Буюк Ипак Йўлининг қоқ юрагида жойлашган. Бу йўл ўз вақтида Ғарб ва Шарқни бирлаштирган “интернет” вазифасини бажарган. Маданият, тил ёйилишида муҳим аҳамият касб этган. Айниқса, ёзув ривожини Буюк Ипак Йўлисиз тасаввур қилиш қийин.\nТошкент давлат шарқшунослик университети ҳузуридаги Шарқ маданияти ва меросини тадқиқ этиш илмий-тадқиқот маркази илмий ходими Нодир Каримов томонидан ишлаб чиқилган “Буюк Ипак Йўли бўйлаб алифбели ёзувлар тарқалиши ва ёзув маданияти тарихи” номли иловада Марказий Осиёда илк ёзув пайдо бўлиши, ёзувларнинг эстафетаси (бир-бирига таъсири) ва бунда Буюк Ипак Йўлининг ўрни тизимли тарзда очиб берилган.\nМобил иловада масалалар тушунарли бўлиши учун археологик қазишмалар натижасида аниқланган энг қадимги ёзув намуналаридан фойдаланилган. Дастур билан танишиб чиққан кишида ёзув маданияти ривожида ҳам Ўзбекистоннинг алоҳида ўрни борлиги ҳақида тасаввур пайдо бўлади. Юртимизда топилган қадимги ёзув намуналари билан танишиш имконияти туғилади.\nИнглиз тилида ишлаб чиқилган мазкур илова хорижлик мутахассисларда ҳам қизиқиш уйғотиши табиий. Ушбу дастур Ўзбекистон Республикаси Адлия вазирлиги ҳузуридаги интеллектуал мулк агентлиги томонидан DGU 10266 рақами билан рўйхатга олинди.


Жуда қизиқ: Америкаликлар АҚШ тарихидаги энг яхши ва энг ёмон президентларни танлашибди. Шунга ишонадиганлар борми? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n17:20 - Жуда қизиқ: Америкаликлар АҚШ тарихидаги энг яхши ва энг ёмон президентларни танлашибди. Шунга ишонадиганлар борми?\nАмерикаликлар Барак Обама ва Авраам Линкольнни АҚШ тарихидаги энг яхши президентлар деб аташгани ҳақида YouGov хизмати ва The Economist маркази ўтказган сўровнома натижалари дарак бермоқдамиш. Бўлиши мумкин, аммо булар анализ қилиниши ва тўғри хулоосалар чиқарилиши керакмасми?\nҲамма гап шундаки, Economist survey ва YouGov АҚШ аҳолисининг турли даврларда фаолият юритган давлат раҳбарлари сиёсатига нисбатан муносабатини аниқловчи тадқиқот ўтказиб, жорийдаги йилнинг 6-9 февраль кунлари 1,5 минг америкалик ўртасида ўтказилган сўровнома давомида АҚШнинг энг яхши ва энг ёмон президентларини аниқлашибди.\nБу сўровнома натижаларига кўра, АҚШнинг 44-президенти Барак Обама энг яхши президентлар рўйхати етакчиси бўлибди (унга респондентларнинг 18 фоизи овоз берган), 2-ўринни 17 фоиз овоз билан Авраам Линкольн, 3-ўринни Дональд Трамп (13 фоиз), кейинги ўринларни эса Франклин Д. Рузвельт (12 фоиз), Райан Рейнольдс (10 фоиз) ва Жорж Вашингтон (9 фоиз) эгаллашибди.\nРеспондентлар фикрига кўра, энг ёмон президентлар рўйхатидан Дональд Трамп (46 фоиз), Барак Обама (24 фоиз), Ричард Никсон (5 фоиз), Кичик Жорж Буш (4 фоиз) ва Билл Клинтон (4 фоиз) жой олишибди.\nРеспубликачилар фикрига кўра, энг яхши президентлар олтиталиги қуйидагича кўриниш олган: Доналд Трамп (36 фоиз), Рональд Рейган (18 фоиз), Линкольн (13 фоиз), Жорж Вашингтон (11 фоиз), Жон Кеннеди (5 фоиз), Франклин Рузвельт (3 фоиз). Демократлар эса Обамани (34 фоиз), Рузвельтни (19 фоиз), Линкольнни (17 фоиз), Кеннедини (7 фоиз), Вашингтонни (6 фоиз), Билл Клинтон (4 фоиз) ва Жимми Картерни (1 фоиз) энг яхши президентлар деб топишгани ҳам диққатга сазовордир.\nБу текшириш натижалари яхшигина анализ қилиниши керак, дейди “Ҳаракат” Агентлиги. Нимага бу ерда жуда кўп АҚШ прездентлари умуман тилга олинмаган? Бу саволлар устида ҳамма ўйлаши керак!


Ёш таэквондочиларимиз Қозоғистонда муваффақият қозонишди\n18 июнь, 2019, 16:12 274\nТеглар:Таэквондо WTF | Ахрор Асроров\nБу турнир Ўзбекистон биринчилигига тайёргарлик вазифасини ўтади.\n16-17 июнь кунлари Қозоғистоннинг Олма-ота шаҳрида таэквондо WT йўналиши бўйича кичик ўсмир ёшидаги спортчилар ўртасида халқаро мусобақа бўлиб ўтди. Унда иштирок этган Тошкентнинг “Торнадо” таэквондо клуби 8 нафар спортчи билан қатнашиб, юқори натижа қайд этди.\nТурли белбоғ ва ёш тоифасига қараб классификация қилинган йўналишлар бўйича ёш таэквондочиларимиз умумжамоа ҳисобида биринчи ўринни эгаллашди. Мусобақа давомида Исломжон Ўктамжонов, Шоҳжаҳон Жаҳонгиров, Аҳмаджон Солиҳов, Шамсиддин Муродуллаев ва бошқа йигитларимиз ўзларининг юқори техникаси билан ажралиб туришди.\n“Бу “Челленжер” йўналишидаги халқаро мусобақа бўлиб, унда иқтидорли ёш спортчилар иштирок этишади. Шогирдларимиз бу йил ҳам ўзларининг нималарга қодир эканликларини кўрсатиб беришди. Қолаверса, бу турнир орқали ёш таэквондочиларда халқаро тажриба олиш жиҳати ҳам бор. Мусобақа якунлангач ҳозир Олма-отадаги таэквондо клублари билан қўшма машғулотлар ўтказиб, ўзаро тажриба алмашмоқдамиз. Қолаверса, бу йил сўнгида терма жамоа таркибидан жой олиш учун ўтказиладиган мамлакат биринчилигига ҳам тайёргарлик вазифасини ўтаб беради”, – дейди “Торнадо” клуби мураббийи Ахрор Асроров.\nСпортчиларимиз 20 июнь куни Тошкентга қайтиб келишади.


Нью-Йоркда икки мега юлдузнинг концерт дастури бўлиб ўтади » PopCorn.uz - Шоу Бизнес олами хақиқати\nСана: 15.04.2015 4671 қайноқ\nЭстрадамизнинг икки нафар севимли санъаткори, бир неча йиллардан буён мухлисларини ўз ижоди билан хушнуд этиб келаётган мафтункор Шаҳзода ва Dj Piligrim талабларга биноан АҚШда концерт дастури тақдим этадилар.\nЁз фаслининг энг қайноқ тадбирларидан бири сифатида кутилаётган бу концерт катта шоу тарзида ўтказилиши табиий.\nНью-Йоркдаги “BIG APPLE MUSIC” компанияси томонидан ташкил этилаётган концерт Нью-Йоркнинг “Master Theater”да 14-июнь куни бўлиб ўтади. Маълумки, Шаҳзода инглиз тилидаги қўшиқлари ва клиплари билан чет элда ҳам кўп сонли мухлисларига эга. Унинг ижод намуналари нуфузли хорижий хит-парадларда етакчи ўринларни эгаллаб келган. Dj Piligrim ҳам ўз ижоди билан анча мухлисларга таниш. Шу маълумотга эга бўлганимиздан сўнг, биз popcorn.uz сайти маъмурияти Шаҳзода ва Dj Piligrim билан богландик ва ушбу концертда мухлисларни нималар кутаётганини сўрадик.\nШаҳзода ва Dj Piligrim ўз мухлисларига биргаликда куйланган дуэт қўшиқларидан ташқари, "2015-йил тайёрлашган янги концерт программасини ва ўзининг рус тилида куйланган янги дуэт қўшиқни тақдим этамиз", деб концертнинг сирларидан бирини очдилар.\nИкки мегаюлдузнинг концерти катта шов-шувларга сабаб бўлиши аниқ. Бу концерт хамда янги дуэт ҳақидаги маълумот ва янгиликлар билан фақатгина сайтимизни кузатиб хабардор бўлишингиз мумкин.\nMr Niron 15 4 2015 12:20\nOfarin, Shahzoda haqiqiy muhlislaringiz baribir O'zbekistonda shuni unutmang, ijodlaringizga omad\nzaripova nigora 16 4 2015 11:03\nshahzodani qo`shqlari manga juda yoqadide omad tiliman\nNarcis 16 4 2015 12:53\nzo'r bo'pdi bizani artistla mirovoy scenaga chiqishvotti omad ikkalasigayam\nBek 16 4 2015 12:54\nPiligrim Shahzoda manimcha yorishadi hali Newyorkniyam\nMuhlisaxon 16 4 2015 12:54\nQANI ENDI IMKONIM BULGANDA BORARDIM...


Президент фермерлар билан суҳбатлашди\n26.07.2019 14:27 0 1920\nШавкат Мирзиёев Оқдарё туманидаги «Pure milk Oqdaryo» фермер хўжалиги даласида бўлиб, миришкорлар билан суҳбатлашди.\n— Қандай қилиб одамларнинг даромадини оширамиз, деган савол мени ҳар куни қийнайди. Бунинг учун ҳар бир ҳудуд, ҳар бир соҳада имкониятлар бор. Қишлоқ хўжалигида – янги технологияларни жорий қилиб, ҳосилдорликни ошириш, хомашёни қайта ишлаш. Қайта ишлаш бўлса, даромад, иш ўрни кўпаяди, — деди Президент.\nПахтачилик ва чорвачиликка ихтисослашган мазкур фермер хўжалигининг майдони 1 минг 360 гектар. Ғўзани томчилатиб суғориш жорий этилган.\nДавлат раҳбари қолган хўжалик ва кластерлар ерини ҳам томчилатиб суғоришга ўтказиш, ҳосилдорлик паст майдонларда ғаллани қисқартириб, даромади ундан юқори мева-сабзавотлар экиш, фермер ва кластерлар учун минитехнологиялар етказиб бериш бўйича кўрсатмалар берди.\nСамарқанд фермер Президент\nЖазоирда янги президент сайланди\nЖамият Кеча, 23:11\nСенатор Гавҳар Алимова: «Тунги барларда юрган қизлар бизни қийнамоқда»\nХориж Кеча, 22:14\n«Қочоқ мақомида»: Эво Моралес Аргентинага келди\n#сайлов - 137


05 март 2021, Тошкент вақти: 00:36\nТошкентдаги "Ҳазрати имом" масжидида ҳайит намози ўқилмоқда.\nЎзбекистонликлар 21-23 август кунлари расман Қурбон ҳайитини нишонлаëтган кезда Озодликка "Тошкентнинг "Чўпонота" масжидида Қурбон ҳайити куни ноиб юқоридан тушган тезисни ўқиб бериб қўя қолгани мазмунли маъруза эшитиш орзусида келган масжид қавмини ранжитди¸ деган мазмунда шикоят келди.\nҲайит куни маъруза қилган масжид ноиби Озодлик билан суҳбатда “диний идорадан келган тезисни нуқта-вергулигача ўзгартирмай ўқиб беришга мажбур эканлигини” тан олди.\nСуҳбатдош масжиддаги ваъзлар диний идора назоратига қайтганини тасдиқлади. Жорий йил февралида Ўзбекистон Мусулмонлари идораси раиси ўринбосари Айдарбек Тулепов ишдан олинганидан кейин бир муддат имомларнинг жума ваъзлари назорат қилинмай қўйган эди.\nМаҳаллий масжид ноибининг эътирофига кўра¸ шу кунларда жума ваъзлари ва умуман масжид фаолияти устидан давлат назорати олдинги ҳолатига қайтган.\nЎзбекистон мусулмонлари идораси раҳбарларидан бири 23 август кунги суҳбатида мамлакатдаги 2039 та масжид имомларига бир хилдаги жума ваъзлари тезиси жўнатилганини тасдиқлади.\nИдора мутасаддиси Озодлик билан суҳбатда бундай марказлашган назоратни имомларнинг мустақил равишда ваъз қилишга етарли билими йўқлиги билан изоҳлади.\nДин ишлари идорасининг Озодликка исми ошкор қилинмаслик шарти билан гапирган бошқа мулозимининг айтишича¸ "етарли билими бўлмасдан қавмни чалғитадиган имомлар ишдан олинган".\nМулозимга кўра¸ хусусан¸ Тошкент шаҳридаги “Шайх Зайниддин” жомеъ масжиди имом-хатиби Одилхон қори Исмоилов “тасдиқланмаган хабарларни тарқатганликда” айбланиб¸ ишдан олинган.\nЎзбекистон мусулмонлари идораси вакилининг Озодликка билдиришича¸ кейинги икки ой ичида ўнлаб имом¸ жумладан Фарғона тумани бош имом-хатиби Ҳасанбой Ашуров¸ Самарқанд туманидаги “Имоми Аъзам” жоме масжиди имом-хатиби Абдураҳим Пўлатов каби имом-хатиблар хам ўз чиқишларидаги “хато-камчиликлар боис” ишдан бўшатилган.\nЭркинликнинг беш ойи\nЎзбекистон Мусулмонлари идорасининг исми айтилишини истамаган мулозимига кўра¸ “жорий йил февралидан бошлаб июлгача 5 ой мобайнида масжидлар назоратсиз фаолият кўрсатган”.\n- Июль ойида Ўзбекистон Мусулмонлари идорасига ДХХ зобити Дилшод Ҳошимов ўринбосар қилиб тайинланди. Ўзбекистон Вазирлар Маҳкамаси ҳузуридаги Дин ишлари қўмитасига эса олдин ИИВ тизимизда ишлаган (подполковник - таҳр.) Нуриймон Абулҳасан муовин бўлиб келганидан кейин олдингидек назорат қайтарилди. Буни мен ижобий деб биламан. Чунки беш ой мобайнида масжид имомлари оғзига эрк бериб¸ ҳар хил гапларни ҳам айтишди. Идора раҳбарларини менсишмади. “Шайх Зайниддин” жомеъ масжиди имом-хатиби Одилхон қори Исмоилов масжид тартиб-интизомига риоя этмади¸ Россиядаги меҳнаткаш ўзбекларни дангаса деб атаб қовун туширди. Кейинги икки ой ичида ўнлаб имомларни ишдан олдик. Интизом яхшиланди¸ дейди суҳбатдош.\nНазоратда ушланган мусулмонлар\nМусулмонлар идораси вакили Озодлик билан билан суҳбатда "Ўзбекистон шароитида масжид фаолияти назоратда ушлансагина¸ улар ижобий фаолият кўрсатади”¸ деган гапни алоҳида таъкидлади.\nЎзбекистон Мусулмонлари идорасига оид нашрларда узоқ вақт ишлаган¸ идорани ичидан билган ëзувчи Нурилла Отахоновнинг 23 август куни Озодлик билан суҳбатда Ўзбекистон тажрибасидан келиб чиқиб¸ “диний фаолиятни мувофиқлаштирадиган қандайдир давлат тизими бўлиши зарурлигини айтади”:\n- Агар шундай бўлмаса, 90-йилларда кўрганимиз каби бир масжид қавми иккинчи масжидга қарши қилич кўтариб чиқади. Агар диний идора раҳбарият ўрнида бўлганимда, мен ҳам имомларга тезис берган бўлар эдим. Чунки улар амал-тақал қилиб ўқишни тугатишган. Ваъз қилишга на диний ва на дунëвий саводи етмайди¸ дейди ëзувчи.\nËзувчи Нурилла Отахонов билан суҳбат\nСуҳбатдошга кўра¸ кейинги ойларда “диний эркинлик берилди дея¸Толибон руҳидаги чақириқлар қилинишидан давлат ҳақли равишда хавотирга тушган”.\nМусулмонларга танлов беринг!\nТошкентнинг Учтепа туманидаги "Чўпонота" масжида жума ва ҳайит номозларини адо этиб келаëтган 56 яшар Қамариддин Қурбонов Озодлик билан 23 август кунги суҳбатда "мусулмонларнинг назорат остида ибодат қилиши ва тепадан туширилган зерикарли нутқларни эшитишга маҳкум бўлишини" ëқламаслигини билдирди:\n- Бизда ҳам танлов бўлсин. Масалан¸ ТВда турли каналларни бураб¸ истаган нарсангни кўрсанг бўлади. Биз эса фақат диний идорадан тушган тезисни эшитишга мажбурмиз. "Чўпонота" масжидида номоз қилмай "Новза" мажидига борсак ҳам айни матнни эшитсак¸ танлов бўлмайдику. Кечагида "Чўпонота " масжидида қилинган маърузанинг ëзиб олинган аудиоси ҳам бор - эшитиб кўрсангиз биласиз савия нақадар ғариблигини. Қачонгача бундай чаласаводлар ибодатни бузади. Буларни назорат қиладиган борми? Вақф фонди тузилиб махсус эҳсон қутилари ва электрон назорат қурилмалар борлигига қарамай, ҳали ҳам эскичасига маъруза вақтида қоплар кўтариб эҳсон йиғишди¸ дейди Ўзбекистон ҳукуматининг динни назорат қилиш сиëсатини маъқулламаган Қамариддин Қурбонов.\nЎзбекистон - ҳамон эътиқод эркинлиги чекланган давлатлар рўйхатида\nАҚШ Давлат департаментининг 2018 йил 28 май кунги йиллик ҳисоботида Ўзбекистон диний эркинлик ҳамон чекланган давлатлар рўйхатида қолдирилди.\n"Янги раҳбарият ўтган бир ярим йил ичида вазиятни тузатишни бошлади, лекин жараён секин", дейилади сўнгги ҳисоботда.\nМуаллифларга кўра¸ ўзбекистонликлар ўзлари истаган динга сиғиниши, амал қилиши мумкин¸ лекин диний тарғибот, диний адабиётлар, диний уст-бош, диний фаолият, диний тадбирлар ва уюшиш чекланган.\nШавкат Мирзиëев ҳокимиятга келганидан бери диний сиëсатда бошланган ўзгаришлар эътироф қилинган ҳисоботда нодавлат ташкилотлари ва ҳуқуқ фаолларидан олинган маълумотларга асосланиб қайд этилишича, Ўзбекистонда ўтган йили ўсмирларга ҳам масжидга боришга рухсат берилган¸ масжидларга нисбатан босим пасайган. Оқибатда 763 диний маҳбус президент томонидан авф этилган.\nАйни пайтда¸ ҳуқуқ ташкилотлари таъкидлаëтган яна тахминан 7000 диний маҳбуснинг қамоқда қолаëтгани сабаб¸ Ўзбекистон АҚШ ҳукумати назарида ҳамон «алоҳида хавотирга молик давлат» сифатида қолмоқда.\nЎзбекистонда имомлар суицидга қарши тарғиботга жалб этилди\nТожикистонда ҳайит куни қиммат дастурхон ëзганлар жаримага тортилади


«Чемпион ҳикоялари». Антонио Валенсия оғир болалик ва қадрли икки нарса ҳақида\nПайшанба, 16 Май\n«Манчестер Юнайтед» яна бир футболчиси билан хайрлашди. Сўнгги йилларда жамоа сардори бўлиб келган эквадорлик ҳимоячи Антонио Валенсия ҳам жамоани тарк этади. Эътиборингизга ушбу футболчининг жамоа мухлисларига мурожаатини ҳавола қиламиз.\nБир пайтлар, мен – эквадорлик болакайга биров келиб, келажакда «Манчестер Юнайтед »да 10 йил ўйнашимни айтса, асло ишонмасдим.\nМен ота-онам ва олти нафар ака-сингилларим билан Лаго Агрио яқинидаги қишлоқда катта бўлганман. Ҳаммаси оддий эди. Баъзида байрам қилардик, аммо атрофдаги, ташқаридаги ҳақиқат бироз бошқача эканини билардик. Яшаш учун етарли маблағлар кам эди, шунинг учун болалигимиз жуда оғир ўтган. Отам ва болалар, ҳаммамиз уйга шунчаки, егулик олиб келиш учун ҳар куни курашардик. Онам ҳам.\nШаҳардаги нефть саноати туфайли иш кўп эди. Ишчилар кўп, отам ҳам, акаларим, опаларим ҳам ҳали улғайиб улгурмасдан, шу ерда, заводда ишлашган. Оиламга моддий ёрдам бериш учун мен ҳам ишга киришар, масалан, кўчалардан бутилкаларни тўплардим. Уларни кўпайгач, топшириб қанчадир пул олардим. Мен ҳам бу курашда аскар эдим.\nНотўғри тушунманг, албатта, ҳар бир болакай каби, менинг ҳам бахтли кунларим бўлган. Уйдагилар билан ўйнаш завқ эди, айтишим мумкинки, болалигимнинг ярми қувонч, қолган ярми ғам билан ўтган. Лекин бу ҳаёт, табиийки, ҳеч қачон ҳаммаси яхши бўлмайди. Масалан, ҳамманинг ҳам уйи рўпарасида футбол майдони бўлмаган, яъни омадлари келмаган. Менинг омадим келган.\nЛаго-Агрио жамоаси ўша стадионда ўйнарди. Биз томоша қилгани чиқар, шунингдек, истаган пайтимизда у ерда тўп тепишимиз мумкин эди. Деярли ҳар оқшомимиз ўша ерда ўтар, баъзида стадион ходимлари бизни тўхтатиш учун светни ўчириб қўйишар ёки онам келиб, олиб кетарди. Биз жуда кўп футбол ўйнардик ва албатта, бу фаолиятимни бошлашга катта ёрдам берди.\n14 ёшга кирганимда «Эл Национал» клубига кўрикдан ўтмоқчи бўлдим. Бу клуб Эквадорнинг энг кучли жамоаларидан бири, мамлакат пойтахти Кито, бизнинг уйимиздан 250 километр масофада жойлашган. Мени 16 ёшлилар жамоасида синаб кўришди ва мураббий жамоага олишга қарор қилди. Форма беришди ва ёш футболчилар ётоқхонасига жойлаштиришди. Шу тариқа менинг футбол фаолиятим бошланди.\n«Манчестер Юнайтед»га қизиқишим ўша пайтларда бошланган. Манчестерда тўп сурадиган америкаликлар – Верон ва Форлан туфайли, бу клуб менга яқин бўлиб қолганди. Мен «Юнайтед»нинг ўсишини, йилдан йилга турли совринлар ютишини кузатдим. Ўша пайтларда бу клуб қандай клуб эканини ҳис қила бошладим.\nФутбол билан шуғулланишни бошлаган йилларим, аввал бирор маҳаллий клубда профессионал равишда ўйнаш, кейин мамлакат терма жамоасида майдонга тушиш ҳақида ўйлаган бўлсам, кейин, бу истакларим амалга ошгач, Европада тўп суриш ҳақида ҳам орзу қила бошладим. Аввалига «Уиган»да, кейин Испанияда ўйнаб, ўз устимда ишлашга ва катта клубларнинг эътиборини қозонишга урина бошладим.\n«Бу менинг клубим. Менинг уйим. Бу ерда узоқ йиллар ўйнамоқчиман», – Манчестерга келган илк кунимда ўзимга ўзим шу сўзларни айтдим.\nИлк кунларимда, машғулотларимда ҳаяжон жуда кучли эди, ахир атрофимни футбол юлдузлари қуршаб олганди. Бу ерда ҳатто икки йил қолишимга ҳам кўзим етмай қолди.\n«Бу – «Манчестер Юнайтед». Ютамизми, ютқазамизми, ҳар бир футболчи тинмай меҳнат қилиши ва шуғулланиши керак. Бу - ғолиблар менталитетидаги жамоа» – деганди илк ойларда Эдвин ван дер Сар. Албатта, менга бу ёқади. Доим ғалаба қозонишни истайман. Курашиш эса, мен учун одат.\nКим учундир бироз ғалати туюлар, аммо мен учун энг эсда қоларли ўйинлардан бири – Чемпионлар Лигасида «Бавария»га қарши бўлганди. Бу менинг «Олд Траффорд»даги илк мавсумимда йўл берган. Биз биринчи ўйинда 1:2 ҳисобида ютқазгандик ва жавоб ўйинида ғалаба қозонишимиз шарт эди. Кайфият ҳам ёмон эмас.\nРио ва Патрис биз бу ўйинни мухлислар учун ютишимиз кераклигини айтиб, ёшларга мотивация беришарди. Майдонга тушдик ва 10 дақиқада иккита гол урдик. Танаффусга яқин ҳисоб 3:0 кўринишига етганди. Бутун жамоа ўйинни жуда зўр ўтказар, муҳит ажойиб эди. Аммо биз ўша босқичдан ўта олмаганмиз, «Бавария» икки гол уриб, сафардаги гол қоидаси бўйича ярим финалга чиққанди. Аммо нима бўлгандаям, ўша ўйин ҳеч ёдимдан чиқмайди. Алам билан эмас, аксинча, майдонда майдонда боримизни бериб, меҳнат қилганимизни эслайман. Натижа ҳар доим ҳам яхши бўлавермайди, мана шундай ҳолатлар эса, мағлубиятдан қатъи назар ижобий ҳиссиётлар қолдиради.\nИккинчи мавсумда оёғимни синдириб олдим ва узоқ муддатга сафдан чиқдим. Касалхонадан қайтганимда эшик тақиллаб, очганимизда, остонада Алекс Фергюсонни кўриб, ҳайрон қолганман. Клуб мени ажойиб шаклда қувватлаган ва хавотирга ўрин йўқлигини айтганди.\n«Хотиржам бўл ва тикланиш ҳақида ўйла. Биз сени кутамиз», – деганди Сэр.\nБу мен учун жуда муҳим эди. Олти ой ўтиб, мен Чемпионлар Лигаси финалида майдонга тушдим. Ўша жароҳат олган пайтларимда ҳам куним клуб базасида ўтар, айнан ўша кунлари клуб персонали билан яқиндан танишгандим. Уларнинг ҳар бири ажойиб одамлар.\nМен билан ёнма-ён ўйнаган буюк футболчиларни ҳам унутиш қийин. Гиггз, Руни, Скоулз, Рио, Видич, Эвра... мен ҳозир бирма-бир санашни бошладим, лекин ҳар бирини айтиб ўтишнинг иложи йўқ, уларнинг ичидан энг яхшисини ҳам айта олмайман. Шунчаки, шундай буюк футболчилар билан бирга ўйнаганимдан бахтлиман. Бу ердаги хотираларимни, ўтказган вақтимни ҳеч қандай пулга сотиб олиб бўлмайди.\nИкки нарсани айниқса жуда қадрлайман: Биринчиси, клуб сафида илк бор майдонга тушганимда кийган либосим. Иккинчиси, Жозе Моуриньо менга сардорликни ишониб топширганда, илк ўйинимда таққан сардорлик боғичим. Уларни ҳалигача сақлайман ва айтиш мумкинки, уйимда бутун «Манчестер Юнайтед» музейи бор. Уларнинг баҳоси йўқ.\nҚалбим доим «Манчестер Юнайтед» билан боғлиқ. Мен доим ушбу жамоа мухлиси бўлиб қоламан, бу ернинг одамлари мен учун яқин инсонлар бўлиб қоладилар. Қизим ўн йил бу ерда бахтли дамларини ўтказди. Бу ажойиб уй эди.\nЖамоа мухлислари эса, мен учун энг яқин инсонлар. Жамоа мухлислари, сизлар доим менга яхши муносабатда бўлдингиз, ажойиб ўтган бу йилларда қувватладингиз, бу учун миннатдорман. Умид қиламанки, сиз клубни қувватлашда давом этасиз ва «Манчестер Юнайтед» келажакда сиз учун янги совринларни ютишда давом этади».\nАПЛ. "Челси" ўз майдонида "Лестер"ни енга олмади\nМанба: «Реал» Погба трансферига яна бир бор уриниб кўради\nМоуриньо футболни соғинганини кўзда ёш билан гапириб берди\nЭшли Коул футболчилик фаолиятини якунлади\nЭриксен «Тоттенҳэм» билан шартномани узайтиришдан бош тортди\nКоутиньо Мюнхенга келди. У «Бавария»да қайси рақамда ўйнаши маълум\nФорлан: «Роналду кийиниш хонасида эгоист, куни билан кўзгуга қарагани қараган эди»\nАзар қанча муддатга сафдан чиққани маълум бўлди\nСанчес ва ундан қутула олмаётган «МЮ» ўртасидаги битимнинг янги тафсилотлари маълум бўлди\nПозициялар бўйича ЕЧЛнинг ўтган мавсум лауреатлигига номзодлар маълум қилинди\nЭлдор Шомуродов биринчи бутсаси, Ривалдо билан бирга майдонга тушгани ва Моуриньо билан кўришгани ҳақида\n«Чемпион ҳикоялари». Александр-Арнольд 14 йилда қайтган автобус, ўша машҳур бурчак тўпи ва «Реал»дан ўрганганлари ҳақида


Қабр зиёрати учун эҳром боғлаш ва намозда қабрга юзланиб, Каъбага орқа ўгириш\nBy Зубайр Исмоил on 12/23/2021 МАҚОЛАЛАР ҚАБРИСТОНГА ОИД ҲУКМЛАР\n297. Қабр зиёрати учун эҳром боғлаш\nАйрим жоҳил одамлар қабр зиёратига эҳром боғлаб боришади. Бу иш хунук, жирканч бидъатлардан саналади. Зеро, Аллоҳ ва Расули саллаллоҳу алайҳи ва саллам ҳаж ва умра ибодатидагина эҳром боғлашга ва тикилган кийим киймасликка буюрган.\nИбн Ҳажар Ҳайтамий айтади: «(Қабр зиёратига кетаётган) баъзи жоҳиллар кийимларини ечиб, эҳром боғлаб олишларига келсак, бу иш ҳаромдир. Одамларни бу каби хунук бидъатларни қилишдан қайтариш, ундан четланишлари учун керак бўлса аёвсиз жазолаш керак».\nСанъоний деди: «Ибодат турларининг барчаси – бўйсуниш, Аллоҳ таоло ҳузурида ўзни хор тутиб туриш, руку, сажда ё тавоф қилиш, кийимларни ечиб (эҳромга кириш), сочни қириш ёки қисқартириш каби ишлар фақат Аллоҳ таоло учунгина бўлмоғи лозим. Ким мазкур ишлардан бирортасини тирик ё ўлик, жонли ё жонсиз бўлишидан қатъи назар махлуқотлардан бирортасига атаб қилса, ибодатда ширк келтирган, мазкур ишлар унга атаб қилинаётган кимса эса ибодат қилувчиларига худо бўлиб қолади. Бу кимса подшоҳ бўладими, пайғамбар, валий, дарахт, қабр, жин, тирик ё ўлик бирор кимса бўладими, мазкур ибодат турларидан бири ёки бошқа ҳар қандай ибодат унга йўналтирилиши туфайли илоҳга айланади. Унга ибодат қилаётган кимса гарчи Аллоҳга ишонса ва Аллоҳнинг қулиман деб даъво қилса-да, аслида ўша кимса ёки нарсага ибодат қилаётган бўлади».\n298. Намозда қабрга юзланиб, Каъбага орқа ўгириш катта куфрдир\n«Аллоҳ таолонинг: “Қаерда бўлсангиз ҳам юзингизни Каъба тарафга буринг” (Бақара, 144) деган оятига биноан уламолар намоз дуруст бўлиши учун қиблага юзланиш шарт эканига иттифоқ қилганлар».\nБинобарин, мусулмонлар олимлари намозда қабрга юзланиб, Каъбага орқа ўгириш очиқ куфр эканига иттифоқ қилганлар. «Шариат кўрсатмаларидан четга чиққан бу кимсаларга шайтон ушбу қилмишларини зийнатлаб қўйди, натижада улар ширкка ўтиб кетишди. Улардан бир гуруҳи маййитга юзланган ҳолда намоз ўқийди. Улардан айримлари маййитга: “Гуноҳларимни кечир, менга раҳм айла” дея дуолар қилади, кейин қабрига сажда қилади.\nУлардан яна бири қабрга юзланган, Каъбага орқа ўгирган ҳолида намоз ўқийди ва: “Қабр хос кишиларнинг, Каъба эса омманинг қибласи”, деб айтади.\nВаҳоланки, бу гапни айтадиган кимса ораларида энг ибодатгўй, зоҳид ва одамларни ўзига эргаштирадиган устозлари бўлади».\n Имом Нававийнинг «Шарҳ ал-ийзоҳ фий маносик ал-ҳаж» китобига Ибн Ҳажар Ҳайтамийнинг ёзган ҳошияси, 93-94 бетлар.\n Муҳаммад ибн Исмоил ал-Амир ал-Яманий Санъоний (вафоти: 1182 ҳ.). «Татҳир ал-эътиқод мин адрон ал-илҳод», 45-46 бетлар. Муҳаққиқ: Муҳаммад Шиҳрий. «Мактабат ал-имом ал-Водеий» нашри, биринчи нашр, 1430 ҳ.й.\n Ибн Ҳубайра (вафоти: 560 ҳ.). «Ихтилоф ал-аимма вал-уламо», 1/97. Муҳаққиқ: Юсуф Аҳмад. «Ал-кутуб ал-илмийя» нашриёти, биринчи нашр, 1423 ҳ.й.\nШунингдек, қаранг: Ибн Ҳазм. «Маротиб ал-ижмоъ фил-ибодот вал-муомалот вал-муътақадот», 31-бет. Муҳаққиқ: «Дор ал-офоқ ал-жадида» нашриётига қарашли «Эҳё ат-турос ал-арабий» қўмитаси, Байрут, учинчи нашр, 1402 ҳ.й.\n Қаранг: «Иқтизо ас-сирот ал-мустақим», 2/385; «Ар-радду алал-Ихноий», 129-бет.\n «Ал-истиғоса фир-радди алал-Бакрий», 2/464.\nШайх Муҳаммад Рашид Ризо айтади: «Менга Шариф Муҳаммад Шараф Аднон Пошо хабар беришича, у Тоиф масжидида бир киши Ибн Аббоснинг қабрига юзланган ҳолда намоз ўқиётганини кўради. Шунда уни кўр бўлса керак деб ўйлаб, бир кишига уни қиблага буриб қўйишни буюради. Ҳалиги одам ҳар қанча уринмасин, намоз ўқиётган кимса қиблага юзланишга кўнмайди. Билишадики, у кўр эмас, балки атайлаб қабрга қараб намоз ўқияпти. Шунда Шариф ҳалиги кишига: “Анавини масжиддан чиқариб юбор, у мушрик экан”, дейди» («Ат-таълиқ ала мажмуат ат-тавҳид ан-наждийя», 366-бет. «Ал-миавийя» нашри, 1419 ҳ.й.)\nAvvalgi maqolaМуслима аёлнинг дастури (22): Ақиқа аҳкомлари\nKeyingi maqola Ҳидоя шарҳи | 326 | Муртадларга оид ҳукмлар (3) | Шайх Содиқ Самарқандий


24369 Ўқиш режими + -\nБу воқеани машҳур кардиохирург, фан номзоди Холид Жубайр айтиб берган эди…\nБир куни икки ярим яшар бир гўдакни операция қилишимга тўғри келиб қолди. Операция сешанба куни қилинган бўлса, чоршанба куни бола анча ўзига келиб қолганди. Лекин пайшанба куни соат ўн бирдан ўн беш дақиқа ўтганда – мен энди бу вақтни ҳеч қачон унутмасам керак – ҳамшира ҳаллослаб келиб, боланинг юраги ҳам, нафас олиши ҳам тўхтаб қолганини айтди. Боланинг олдига қандай етиб борганимни билмайман. Билганим шуки, мен нақ қирқ беш дақиқа тинмай унинг юрагини массаж қилиб, ўзига келтиришга уриндим. Лекин юрак бир марта ҳам уриб қўймади. Бироқ Аллоҳга осон экан, бирдан боланинг юраги уриб кетди! Биз Аллоҳга ҳамд-у санолар айтганча қолавердик…\nМен ўша боланинг ота-онасига унинг аҳволини айтиб қўймоқчи бўлдим. Ўзингиздан қолар гап йўқ, касал одамнинг аҳволи оғирлашганини унинг яқинларига айтишдан ҳам қийин нарса бўлмаса керак бу оламда. Бу – шифокор одам дуч келадиган энг қийин вазиятлардан бири. Лекин илож қанча, бурчимиз экан...\nБоланинг отасини ҳар ҳолда онасидан кўра босиқроқ бўлади, деган фикрда роса изладим, лекин топа олмадим. Онаси шу ерда экан, онасига айтишга тўғри келди. Бир амаллаб: «Боланинг оғзидан қон келган, шундан кейин юраги тўхтаб қолди. Нега қон келганини била олмадик. Энг ёмони – энди унинг мияси ишламай қолиши мумкин», дедим.\nНима деб ўйлайсиз, онаси менга нима деди? Йиғлашга тушди, дейсизми? Ёки мени қарғади, деб ўйлайсизми? Йўқ-йўқ! У: «Алҳамдулиллаҳ», деди-ю, чиқиб кетди.\nОрадан ўн кун ўтгач, бола секин-аста ҳаракатлана бошлади. Биз миянинг фаолияти тўхтаб қолмаганига ҳайратланиб, Аллоҳга ҳамду сано айтдик. Лекин йигирма кундан кейин яна оғиздан қон келиб, юрак яна тўхтаб қолди. Яна массаж қилишга тушдик. Салкам бир соат массаж қилсак ҳам, юрак қимир этмади. Бу сафар ҳам минг истиҳола билан, боланинг онасига умид йўқлигини айтдим. У эса: «Алҳамдулиллаҳ. Аллоҳим, унинг тузалиши хайрли бўлса, унга шифо бер!», деб дуо қилди.\nАллоҳнинг қудратини қарангки, боланинг юраги яна ишлаб кетди! Бундан кейин ҳам унинг юраги яна олти марта тўхтаб, яна ишлади.\nНиҳоят, нафас йўллари бўйича мутахассис қонни бир амаллаб тўхтатгач, юрак бир маромда ура бошлади.\nОрадан уч ярим ой ўтди. Бола аста-секин ўзига кела бошлади, лекин ҳамон қимир этмасди.\nБир неча кундан кейин бола яна ҳаракатлана бошлади. Лекин бирдан бошида катта йирингли яра пайдо бўлди. Бунақа ғалати ярани биринчи марта кўришим эди. Ноилож, бечора онага буни ҳам айтишга тўғри келди. Матонатли она яна Аллоҳга ҳамд айтди-ю, кабинетимдан чиқиб кетди. Болани тезда жарроҳлик бўлимига – мия ва асаб толалари операциялари хонасига олдик. Болани зудлик билан операция қилиш керак эди.\nУч ҳафта ўтди. Бола йирингли ярадан халос бўлди, лекин ҳамон бирорта аъзоси қимир этмай ётарди. Яна икки ҳафтадан ўтди ҳамки, негадир боланинг қонидаги заҳарланиш кетмас эди. Бола иситма оташида ёнар, ҳарорати 41,2 даражагача чиқиб кетар эди. Яна бояги ҳолат такрорланди: мен боланинг қай аҳволдалигини онасига айтдим, у эса «Алҳамдулиллаҳ», дейишни қўймас, «Аллоҳим, унинг тузалиши хайрли бўлса, шифосини бергин», деб тинмай дуо қиларди.\nБу бола реанимациянинг 5-палатасида ётарди. Бир куни қўшни 6-палатада боласини олиб ётган аёл: «Доктор! Доктор! Бирон нарса қилинг! Боламнинг иситмаси 37,6 бўлиб кетди! Болам ҳозир ўлиб қолади!», деб уввос солиб йиғлаб қолди. Мен унга: «Сиз манави 5-палатадаги аёлни кириб кўринг. Ярим йилдан бери боласининг иситмаси қирқдан тушмайди, лекин сабр қилиб, Худога шукр қилиб ўтирибди», дедим. У бўлса «Э, у хотиннинг ҳуши жойидамасга ўхшайди. Унда юрак деган нарса йўқ экан», деди.\nШунда Пайғамбаримиз соллаллоҳу алайҳи васалламнинг «Ғарибларга хушхабар…» деган буюк ҳадислари эсимга тушди. Атиги икки сўз… Бироқ бу сўзлар бутун ер куррасини ларзага солишга қодир! Мен йигирма уч йил шифохонада ишлаб, бу қадар сабрли, матонатли инсонларни учратмаган эдим…\nМуолажада давом этдик. Ниҳоят, олти ярим ой деганда болани реанимациядан оддий палатага олишга рухсат бўлди. Аммо у ҳамон на гапирар, на кўрар, на эшитар ва на кулар эди. Унинг фақат нафас олаётгани билиниб турар, кеча-ю кундуз қимирламай ётарди. Унинг кўкрак қафаси очиқ турар, яқинроқ борилса, юрагининг мажолсизгина уриб турганини кўриш мумкин эди. Онаизор сабот билан уни парваришлар, тагини тозалар, боладан садо чиқмаса ҳам, асло ноумид бўлмасди.\nШундан кейин нима бўлганини биласизми? Буни айтишимдан олдин бир ўйлаб кўринг: шунчалик оғир дард чеккан, бир неча марталаб оғир операциялар қилинган боланинг аҳволи қандай бўлиши мумкин? Боласи ўлим ёқасида ётган, Аллоҳга ёлвориб, дуо қилишдан бошқа чораси йўқ бўлган бу онаизорнинг дуолари ижобат бўлармикан?\nБола реанимациядан чиққанига икки ярим ой бўлганида Аллоҳнинг инояти билан солиҳа онанинг дуоси мустажоб бўлиб, бола оёққа туриб кетди! У тузалиб, ўрнидан турди, ўз оёғи билан юра бошлади. Ҳеч қандай касалликни кўрмагандай тузалиб кетди, онасининг ортидан чопқиллаб югурадиган бўлиб қолди. Ҳатто бироз тўлишиб, аввал қандай бўлса, шундай ҳолатга келди…\nШу билан ҳикоя тугади, деб ўйлаётгандирсиз? Йўқ, аслида менга ниҳоятда қаттиқ таъсир қилган, кўзимдан шашқатор ёшлар оқизган воқеа кейин содир бўлди.\nОна-болага жавоб тегиб, клиникидан чиқиб кетишганига икки йилдан ошганида жарроҳлик бўлимида ишлайдиган йигит кабинетимга кириб, бир киши хотини ва иккита боласи билан келганини, мени сўрашаётганини айтиб қолди. «Ким экан?», десам, «Танимайман», деди.\nЧиқиб қарасам, ўша мен бир пайтлар операция қилган бола билан унинг ота-онаси экан. Бола беш ёшга тўлибди. У мутлақо соппа-соғ эди, кўрган одам уни бир пайтлар даҳшатли касалликка чалинган, деб ўйламасди. Бахтиёр она эса тўрт ойлик чақалоғини бағрига босиб турарди. Мен салом бериб, боланинг отасига ҳазиллашиб: «Бу чақалоқ ўн учинчисими, ўн тўртинчисими?», дедим. У бўлса ҳайрон бўлиб: «Йўғ-э, бу иккинчи фарзандимиз», деди. Сўнг давом этди: «Сиз операция қилган мана бу ўғилчам ўн етти йил тирноққа зор бўлиб, Аллоҳдан тилаб олган тўнғич фарзандимиз эди. Шунинг учун у касал бўлганда онаси адойи тамом бўлиб қолганди».\nМен бу сўзларни эшитиб, ўзимни йиғидан тута олмай қолдим. Кўз ёшларимни яшириш учун бу бахтиёр инсоннинг қўлидан тортиб, кабинетимга олиб кирдим-у, уни саволга кўмиб ташладим: «Менга қаранг, биродар! Бу аёл инсонми ё фариштами? Ўн етти йил кутиб, зўрға етишган биринчи боласининг касалини қандай қилиб бунчалик хотиржам қарши олди? Бўлиши мумкин эмас! Аёлингиз бунча иймон, бунча таваккулни қаердан олган?»\nУ нима деди, дейсизми?\nУ шундай деди: «Оила қурганимиздан бери аёлим бирор кун узрсиз таҳажжуд намозини қолдирмаган. Мен унинг бирор инсонни ғийбат қилганини ёки кимгадир ёмон гапирганини кўрмаганман. У ҳеч қачон ёлғон гапирмайди. Уйдан чиқиб кетсам ҳам, уйга кириб келсам ҳам, мени табассум билан, дуо қилиб кутиб олади ёки кузатиб қўяди. У – шунақа меҳридарё, меҳрибон, болажон аёл. Биласизми, доктор, у шу қадар иффатли, шу қадар ҳаёли, одобли аёлки, ҳатто мен ҳам унинг кўзига тик қарашга ботина олмайман».\nМен унга: «Аёлингиз бундан ҳам ортиқ иззат-икромга муносиб экан, биродар», дедим.\nРасулуллоҳ соллаллоҳу алайҳи васаллам: «Жаннат оналар оёғи остидадир», деб марҳамат қилганларида қаҳрамонимиз каби аёлларни назарда тутган бўлсалар, не ажаб!\nмуаллиф; (Квазулу-Натал, ЮАР)\nИрланд шаҳри гербида яримой шакли қандай пайдо бўлган?\nҚуръон билан безалган болалик\nИзтироб Одам одам кўзини ўйса, Ҳамиятсиз яшамоқ душвор. Отабола бирбиридан тўйса, Иймонни бўғма, қўйиб юбор. Ҳаромлардан қочмаса инсон, Молдунёнинг кетидан давоми...\n02:45 / 06.03.2017 2114\n00:55 / 25.02.2018 1227\n20:37 / 05.02.2017 10339\nОхирги пайтларда кўпчилик, жумладан, эркаклар ҳам ўпишиб кўришишни одат қилдилар. Ўзаро яқинлик ифодаси бўлган бу бачкана қилиқни ўзлаштирган айримлар оғиз давоми...\n02:56 / 24.11.2016 2685


5 август, 2019, 08:10\nТеглар:Нефтчи | Навбаҳор\nФарғоналиклар кубокдаги юришларини шу босқичда тўхтатишди.\nCoca Cola Ўзбекистон кубоги 1/8 финали доирасидан ўрин олган “Навбаҳор” – “Нефтчи” (3:1) жамоалари ўртасидаги баҳсдан кейинги матбуот анжуманининг биринчи қисмида фарғоналиклар устози Абдусамад Дўрмонов қатнашиб, ОАВ ходимларининг саволларига жавоб берди.\n- Мазкур учрашув борасида тўхталадиган бўлсам, барибир маҳорат ва тажриба борасида “Навбаҳор”нинг устунлиги сезилди. Биз биринчи бўлимда асосан ҳимоявий ўйин намойиш этмоқчи бўлгандик. Ўттизинчи дақиқагача буни уддаладик. Кейин эса концентрация ҳамда ҳушёрликни йўқотдик ва бундан мезбонлар фойдаланиб, танаффусгача 3та гол уришга муваффақ бўлишди.\nШогирдларимнинг иккинчи бўлимда намойиш этган ўйинларидан қониқиш ҳосил қилдим. Боиси, иккинчи 45 дақиқаликда биз тактикага ўзгартиришлар киритдик. Натижада йигитларда ўз кучларига ишонч пайдо бўлиб, ҳужумкорликни кучайтиришди. Жамоамиз ёш. Таркибимизни кўплаб тажрибали футболчилар тарк этишди. Ҳозир жамоамиз сафида тўп сураётган ўйинчилар эса ўтган мавсумда ёшлар жамоасида ўйнашган.\nҲаёт давом этади. Футболда ғалабалар билан бирга мағлубиятлар ҳам бўлиб туради. Энди хатолардан хулоса чиқариб, кейинги баҳсларга жиддий тайёргарлик кўрамиз.\n“Нефтчи” – ўз олдига юксак мақсадлар қўядиган клуб. Шу боис, айрим қийинчиликларга қарамай ишлаяпмиз, изланяпмиз, ўз олдимизга қўйилган вазифани бажаришга ҳаракат қиляпмиз. Бунинг натижасини эса жорий мавсум якунида кўрамиз.\nБугунги ўйинда меҳмонлар сафидан менда Иван Соловьёвнинг ўйини яхши таассурот қолдирди. У юқори савияли футболчи эканлигини намойиш этди.\nАбдусамат имкон кадар НЕФТЧИни обруини кайтариб купчилик мухлисларни кунгилини кутаринг НЕФТЧИ килган ишларни купчилик командалар хали тушида хам курмаган узларинг кандай уйинлар билан уйнаб юргансизлар НЕФТЧИ юрган йулда анча-мунча команда юришига анча вакт керак , АБДУСАМАТ ВПЕРЁД брат докажи свой верность к команде НЕФТЧИ ты сможещь всё это


«UzAuto Motors» ишида суд карори кабул килинди – КУН УЗ\nГлавная / Иктисодиёт / «UzAuto Motors» ишида суд карори кабул килинди\n01.11.2020\tИктисодиёт Comments Off on «UzAuto Motors» ишида суд карори кабул килинди 23 Показы\n30 октябрь куни «UzAuto Motors» иши буйича суднинг хал килув карори кабул килинди. Жамоатчилик ушбу карордан таажжубини билдирмади. Суд мажлиси эса янада кизикарли мухокамага бой утди.\nТошкент шахар маъмурий судида «UzAuto Motors» АЖнинг Узбекистон Республикаси Монополияга карши курашиш кумитаси махсус комиссиясининг 2020 йил 19 августдаги карорини хакикий эмас деб топиш тугрисидаги шикоят аризасини куриб чикиш буйича утказилаётган суд жараёни давом этди.\nKun.uz мухбирининг хабар беришича, компания тижорат сирига оид, шунингдек, судга такдим этилган махфий хужжатлар мухокамаси ёпик суд тартибида утказилгандан сунг, суд яна очик мажлисда мухокамани давом эттирди.\nДастлаб Монополияга карши курашиш кумитаси вакили Сардор Отамурадов судга илтимоснома билан мурожаат килиб, мазкур ишнинг якуний натижасидан манфаатдор истеъмолчилар хамда «Azim avtomotive» МЧЖни мустакил талаб билан арз килмайдиган учинчи шахс сифатида судга жалб килишни суради. Прокурор илтимосномани куллаб-кувватлаб, жавобгар илтимосини каноатлантиришни суради. Аммо судья Голиб Давлатов илтимосномани рад этди.\nШу орада судга номаълум шахс кириб келиб, «UzAuto Motors» ишида гувох сифатида чакирилганини билдирди. Унинг сузларига кура, суд котиби телефон кунгироги оркали уни гувохликка чакирган. У кулида булган когозни судьяга топширди. Судья Давлатов когоз билан танишиб чиккач, ушбу шахсни суд мажлисини кузатиб утириши мумкинлигини тушунтирди, аммо у зални тарк этди.\nКейинрок судья Голиб Давлатов залга кириб келган кишининг шахсига аниклик киритиб, у «UzAuto Motors»га мурожаат килгани, жавобдан норози булган такдирда юкори турувчи органга мурожаат этиши мумкинлиги баён этилган хатни судьяга такдим этганини билдирди.\nСардор Отамурадов судга иккинчи илтимоснома билан мурожаат килиб, унда «UzAuto Motors» АЖ вакили Наргиза Отахонованинг тухмат ва хакоратдан иборат булган хатти-харакатларига конуний бахо беришни суради. Яъни суднинг утган иккинчи йигилишида Отахонова нутк ирод этиб, сузларида кумитанинг маълумоти сохта эканини билдирганди. Отамуродов айнан шу Наргиза Отахонованинг сузи юзасидан судья хукукий бахо бериб утиши шартлигини эслатди. Мазкур илтимоснома юзасидан тарафлар фикри суралгач, суднинг якуний хал килув карори эълон килинганда тушунтириш берилиши маълум килинди. Якунда эса Отамуродовга ушбу масала юзасидан асослантирувчи далил ва исботлар билан хукук-тартибот органларига мурожаат этиши тушунтирилди.\nШундан сунг, тарафларнинг асосий шикоят аризаси юзасидан фикрлари тингланиб, музокара сузига киришилди. Дастлаб музокара сузида аризачи «UzAuto Motors» вакиллари Лазиз Эрдонаев ва Рустам Шаймардонов уз фикрларини билдирди.\nШундан сунг музокара сузида жавобгар вакиллари Бекзод Умматов, Улугбек Давлатов, Шерзод Шадмонкулов ва Сардор Отамурадов уз фикр-мулохазаларини билдиришди.\nИшда иштирок этувчи Тошкент шахар прокурори ёрдамчиси Э. Вохидовнинг иш юзасидан шикоят аризасини каноатлантириш хакидаги музокара сузи тингланди. Унда прокурор куйидаги фикрни билдирди:\n«Мен куйидаги фикрга келдим, яъни кумита «UzAuto Motors» фаолияти юзасидан текширув утказиб, урнатилган тартибда натижаси юзасидан хукуматга ахборот бериши лозим эди.\nКумита урнатилган тартибда тегишли рухсатни олиб, компания фаолиятида текширув утказган. Лекин текшириш даврида кумита вакиллари «UzAuto Motors»нинг молиявий фаолиятига киришган. Бундан ташкари, аник хисоб-китобларга таянмаган холда, тахминий ракамлар билан карор кабул килган. Ушбу карор кабул килинишида эса хукумат тасдиклаган тегишли низом талабларига тулик риоя килинмагани судда уз исботини топган, деб хисоблайман. Компаниянинг аризасини каноатлантиришингизни сурайман», — деди у.\nШундан сунг суд хал килув карори кабул килиш учун маслахатхонага кирди.\nТошкент шахар маъмурий судининг 2020 йил 30 октябрдаги хал килув карорига асосан, аризачи «UzAuto Motors» АЖнинг жавобгар Монополияга карши курашиш кумитасига нисбатан Махсус комиссиясининг 21/31-сонли иш буйича 2020 йил 19 августдаги карорини хакикий эмас деб топиш хакидаги шикоят аризаси каноатлантирилди. Шундан сунг Монополияга карши курашиш кумитаси Махсус комиссиясининг 21/31-сонли иши буйича 2020 йил 19 августдаги карори хакикий эмас, деб топилди.\nМонополияга карши курашиш кумитасидан аризачи «UzAuto Motors» АЖ фойдасига шикоят келтиришда туланган давлат божи 2 230 000 сум ва 20 000 сум почта харажатлари ундириш белгиланди. Шунингдек, Монополияга карши курашиш кумитаси томонидан конун хужжатлари талаблари бузилганлиги холати юзасидан хусусий ажрим чикариш йули билан муносабат билдирилди.\nПред. АКШда президент сайловлари арафасида курол савдоси кескин ошди\nСледующая Шавкат Мирзиёевнинг БМТдаги таклифлари юзасидан ишчи гурух йигилиши утказилди


Гастролда юрган артистларга ўт қўйилди. Ўзбек театри юлдузлари Москвадаги квартирада куйиб кетишларига бир баҳя қолди - Фарғона.Ру ахборот агентлиги\n09:00 msk, 10 Июль 2020\n03.05.2006 21:05 msk\n“Москвоский комсомолец” газетасида “Илҳом “ театрининг актёрлари билан Москвада содир бўлган фожеа тўғрисида мақола берилган. Мақола матни қуйида келтирилади.\nМосквада Тошкентнинг машҳур “Илҳом” театри гастроллари якунланди. Гастроллар катта муваффақият билан ўтиб, фожеа билан якунланди. Ҳаммасини бир бошдан гапириб ўтайлик.\nҲаммаси яхши бошланди: билетлар аллақачон сотилиб бўлган, Мейрхолд маркази залида бўш ўрин йўқ. Тошкентликлар Шекспир, Чехов ва Қодирий асарларини ўйнадилар. “Оппоқ қора лайлак” Қодирий кундаликлари асосида тайёрланган Ўзбекистон тарихидан ҳикоя қилувчи асар. Бу асарда гап Сталин қамоқхоналарида қурбон бўлганлар ҳақида кетмайди. Асар муҳаббат ва инсонлар разиллиги тўғрисида. Гўзал ўзбек қизи газлама сотувчисини севади, бироқ уни бошқа бир йигитга унашадилар. Бу йигит эса бошқа бир йигитга... муҳаббатини изҳор қилолмайди. Гомофоблар безовта бўлмай қўя қолсинлар. Йигитларнинг ҳиссиётлари пок ва шоирона. Ўша замон маиший ва ахлоқий воқелигига асосланиб саҳналаштирилган раҳмсиз асарнинг бир-икки жойида поэтик мэтафора қатори оқ дарахтга осилган, оқ-қора оламга қарши исён кўтарган оппоқ ҳайинчаклар пайдо бўлади.\nШекспирнинг энг қийин ва кўплар учун қизиқ бўлмаган “Муҳаббатнинг самарасиз уринишлари” асарини Кузминнинг баландпарвоз таржималари билан безаганлар ва пайдо бўлган қоришиқдан карнавал балагани саҳналаштирилган. Чеховни Марлен Дитрих ашулалари билан саҳналаштирганлар. Ўтган аср киноюлдузининг ширали овози Антон Павлович асарига жуда мос тушган.\nБуларнинг ҳаммаси 30 йил аввал ўзининг “Илҳом” театрига асос солган Марк Вайлга таалуқли. Унинг радикализми вайрон қилувчи революцион характерга эга эмас. Радикализм юксак санъатни излаш билан уйғундир.\nҚанийди ҳамма нарса саҳнадагидай осон ва чиройли бўлса. Гап шундаки, “Илҳом” Москвадан Венага учиб кетди. Бу ердаги фестивалда улар “Машраб парвозлари” спектаклини ўйнашлари керак эди. Постановкада иштирок этмаганлар 1 майгача Москвада қолиб, Венага кетганларни кутишлари лозим эди. Москвада қолганлар таниш-билишлари ва қариндошларининг уйларига кетдилар. 33 ёшли Женя Дмитриев ва Борис Гафуровлар “Рус радиоси” диджейи Глеб Деевнинг уйига ўрнашдилар. Деев ҳам собиқ “илҳом”чи бўлиб, театрда ишчи сифатида ишлаганди. Деев йигитларга квартирасини ташлаб, ўзи фестивал клуб дастурини олиб бориш учун таклифнома олгани учун Венага кетди. Шундай қилиб, театрнинг икки етакчи артистлари бир неча кунга Токмаков муюлишидаги хонадонга жойлашдилар.\n28 апрелдан 29 апрелга ўтар кечаси йигитлар квартирада чиққан ёнғиндан уйғониб кетдилар. Олов йўлакдан бошланиб ошхонага, шундан сўнг хонага ўтди. Агар артистлар 4–қаватдан ўзларини ерга отмаганларида тириклайин куйиб кетардилар. Бугун улар Склифасофский номидаги тез ёрдам институтида даволанмоқдалар. Дмитриев оғир аҳволда – нафас олиш органларининг 70 фоизи куйиб, жонлантириш бўлимида ётибди. Борис Гафуров қўллари куйиб умумий палатада даволанмоқда.\n251-палата. Куйганларни даволаш корпуси.\nПалата олти кишига муўлжалланган. Боря дераза тагида ётибди. Ҳар иккала қўли елкасигача бинтлаб ташланган. Юзида куйиш аломатлари бор. Уларга оқ кўпик суртилган. Кечқурун ҳарорати 39 градусга чиқади, кундузи - 38.\nАртистнинг лаблари шишиб кетган, гапириши жуда қийин, лекин жилмайишга ҳаракат қилади.\n- Боря, воқеа қандай бўлганини айтиб бера оласанми?\n- Кечқурун учларда ёнғин бошланди. Лекин бундан бир кун аввал... мен компьютер олдида ўтиргандим. Бирдан бензин ҳиди кела бошлади. Эшик олдига келиб туйнукдан мўраладим. У ерда икки киши эшигимиз тагига бензин қуяётган экан. Мен бақирдим. Улар қочиб кетдилар. Қўшниларга қўнғироқ қилдим. Улар милиция чақирдилар. Икки милиционер келиб, ўликлар йўқ, жиноят ҳам йўқ, деб кетишди.\n- Квартира хўжайини Деев билан боғландингларми?\n- У квартирани ижарага олар эди. Биз албатта Венага телефон қилдик. У бизни тинчлантирди. Тун осойишта ўтди. Кейин эса...\nКейинги тунда соат учда ёнғин бошланди. Ёнғин тезда йўлакдан ўтиб, ошхона ва хонага етиб келди.\n- Бу дўзах эди, - деб давом этади Борис. – Иссиқ чидаб бўлмас даражада эди. “Женька, биз ўлдик”, дедим мен ва ҳамма нарса бефарқ бўлиб қолганини сездим. Кейин мен ўзимни деразага урдим: деразани очдим ва ерга қарадим. Сакрасам ўламан. Шунда ўнг томонимда икки-уч метр нарида тарновни кўриб қолдим. Мана шу тарнов қувури орқали ерга тушиб олган яхши, деб ўйладим. Сакрадим... билмадим, қандай қилиб тарновга илашиб олдим. Женяга “Сакра!”, деб қичқирдим. Бироқ у ваҳимада эди.\nБир оздан сўнг Дмитриев қувурга сакрашга ҳаракат қилди. Бироқ у новча бўлгани учун оёқлари билан бир нарсага илашиб қолди. Бир амаллаб пастга тушиб олди. Унинг елкаси куйганди. Бундан ташқари у ёнғинда кўп нафас олгани учун нафас олиш йўллари ҳам куйганди.\n- Банандан бир тишлата оласанми? – дейди Боря. - Эрталабдан бери ҳеч нарса егим келмаётганди. Ҳозир иштаҳам очилди. Лекин ўзинг кўряпсан-ку...\nУ кўзлари билан бинтланган қўлларини кўрсатади. Бинтлар қон ва йирингдан ифлосланиб кетган, лекин уларни фақат байрам ўтгандан сўнггина алмаштирадилар.\n- Врач теримни кесаётганда мен “оғрияпти”, деб бақирдим. У эса менга “Сенга куйган гўшт нега керак?”, деб сўрайди. Энг қўрқинчлиси ҳали олдинда. Эт битиши билан уни қириб олиб ташлар эканлар. Уч марта шундай қилинар экан. Менга палатадош ўртоқларим айтиб бердилар.\n- Нега қиришар экан?\n- Даволаш услуби шундай экан. Бўлмаса сув тўпланиб, йиринг босар экан. Бу ерга олиб келишлари биланоқ, осма укол қилдилар. Бир ой шу ерда бўлишимни айтдилар. Женя бўлса...\nЕвгений Дмитриев ҳозирча жонлантириш бўлимида. Унинг олдига холаси ва холаваччаси келган. Бироқ, уларни киритишмаяпти. Айтишларича. Бемор учун керакли бўлган қон плазмаси заҳираси клиникада бор экан. Холаси йиғлайди.\n“Биз емаган сомсага пул тўладик”\nТошкентлик артистлар яшаётган квартирада ёнғин содир бўлгани тўғрисида хабар келиши биланоқ, яна миллий низо бўлса керак, деган хаёлга бордик. Бироқ, Дмитриев ва Гафуровлар умуман осиёликларга ўхшамайдилар. Дмитриев славян, Гафуров эса Олег Меньшиковга ўхшайди, ҳатто у “Олтин бузоқ” фильмида Олег Меньшиковнинг дублёри бўлган. Иккинчидан, Тошкентда ҳам Деев билан дўст бўлган Дмитриев квартира эшигига бензин қуйилган куни Деевнинг танишига телефон қилиб, вазиятни айтган. У эса Деевга кимдир аввал ҳам таҳдид қилганини, диджей кимдандир 25 минг доллар қарз бўлиб қолганини айтган.\nДиджей Деевга ҳам бир қатор саволлар бор. Унга таҳдид қилинаётганини била туриб, у нега квартирасига одам киритди? Воқеа тўғрисида эшитгач, нега дарров Москвага қайтмади?\n- Хуллас, биз емаган сомсага пул тўладик, - дейди ғамгинлик билан Борис Гафуров. – Милиция ҳам келди менинг олдимга. Мен нима ҳам билардим? Қандай қилиб сакраганимни айтиб беришим мумкин, холос.\nБир ойдан сўнг “Илҳом” Лондонга гастрол қилиши керак. Боря умидсизлик билан қўлларига қарайди, лекин қатъийлик билан бир ойдан сўнг даволаниб, саҳнага албатта чиқишини айтади. Дмитриевнинг масаласи чатоқроқ.\nМосква театраллари воқеа тўғрисида хабар топишлари биланоқ, Склифга артистлар йиғилиб кела бошладилар. Улар қон топширишга тайёрлар. Бироқ байрам кунлари қон қабул қилинмайди. МДҲ фуқароларининг Склифасовский институтида даволаниши масаласини ҳам ҳал этиш лозим. Бу масала ҳам маъмурият ишга чиққандан сўнг ҳал этилади. Улар билан Ўзбекистон элчихонаси боғланади. Йигитларга пул керак, чунки Москвада улар камида бир ой даволанишлари керак.\nУларга ёрдам беришни истаганлар “Московский комсомолец” газетаси ёки Борис Гафуров ётган Склифосовский институтининг 251 палатасига мурожаат қилишлари мумкин.


ЎзА - Болалар кўзида қувонч излаб...\n01.10.2019 Чоп этиш версияси\nБолалар кўзида қувонч излаб...\nҚорақалпоғистон Республикаси Хўжайли туманидаги 1-меҳрибонлик уйи раҳбари Светлана Сон фидойи мураббия. У қарийб 45 йилдан буён баркамол авлод тарбияси йўлида меҳнат қилиб келмоқда. 1973 йили Самарқанд давлат университетини тамомлаган ёш мутахассис меҳнат фаолиятини ушбу меҳрибонлик уйида тарбиячилик қилишдан бошлаган.\n-Бугунги кунда муассасамизда 126 нафар боқувчисидан айрилган ва кам таъминланган оилалар фарзандлари тарбияланмоқда. Болаларнинг яхши тарбияланиши, вақтида дам олиши, овқатланиши, таълим олиши, ҳунар ўрганиши, ижод ва спорт билан шуғулланиши учун барча шароит мавжуд. Хусусан, 140 ўринли ётоқхона, 100 ўринли ошхона, кутубхона, компьютер хонаси, спорт зали, ёпиқ сув ҳавзаси, мини футбол майдончаси улар ихтиёрида. Бундан ташқари, ёш китобхон, компьютер саводхонлиги, созандалик, рақс, шахмат-шашка, кураш, футбол, баскетбол, сузиш каби 20 га яқин тўгараклар ташкил қилинган, - дейди Светлана Сон.\nДарҳақикат, меҳрибонлик уйи раҳбари таъкидланганидек, тарбияланувчилар ижодий кўрик-танлов, фестиваль ва спорт мусобақаларида муваффақиятли иштирок этиб келмоқда. Муассасанинг бир неча иқтидорли ўқувчиси «Янги авлод» ва «Камалак юлдузлари» болалар ижодиёти фестивалларида кўп маротаба совринли ўринларни қўлга киритган. «Тонг ғунчалари» миллий фольклор ансамбли ва «Қарс» мусиқий гуруҳи республика миқёсида ўтказиладиган байрам тадбирларида ўз концерт дастурлари билан мунтазам қатнашади.\nМеҳрибон устоз Светлана Соннинг хизматлари давлатимиз томонидан муносиб баҳоланган. 2007 йили Ўзбекистон Республикасида хизмат кўрсатган ёшлар мураббийси, 2018 йил 2-даражали «Соғлом авлод учун» ордени билан тақдирланган. 2019 йили «Мўътабар аёл» кўкрак нишони билан мукофотланган.


Гиёҳванд моддаси олиб ўтмоқчи бўлган раҳбар қўлга олинди\n20:28 / 02.06.2016\n1968 йилда туғилган Раҳим Юнусов (исм-фамилиялар ўзгартирилган) олий маълумотли, икки нафар фарзанднинг отаси ҳамда раҳбар лавозимидаги обрўли киши бўла туриб, ўйламай босган қалтис қадами туфайли боши хам бўлди.\nРаҳим анчадан буён шаҳар ташқарисидаги баҳаво жойлардан ҳовли-жой сотиб олишни ният қилиб юрганди. Таниш билишларидан суриштирганди, ниҳоят, у излаган жойнинг дараги чиқди. 2015 йилнинг декабрь ойи ўрталарида у Тошкент вилояти Пискент туманига ҳовли кўриш учун боради. 1953 йилда туғилган Абдурашид Маҳмудов сотмоқчи бўлган 15 сотихли ҳовлини Раҳимга кўрсатди. Раҳимга ҳовлининг катталиги, кўм-кўк дарахтзор билан қопланган салқин жойлиги жудаям ёқди. Олди-сотди ҳақида келишиб, ҳовли 120000000 сўмга баҳоланди. Раҳим гаров сифатида 3000000 сўм пулни бериб, қолган қисмини ҳужжатларни расмийлаштириб бўлганларидан сўнг беришга Абдурашидни кўндирди. Бу ҳақда “Огоҳ” нашри ёзмоқда.\nШундан сўнг Раҳим ҳовлида қурилиш ишларини бошлаб юборди. Усталар тер тўкиб ишлай бошладилар. Раҳим ҳам вақти-вақти билан улардан хабар олиб турди. Кейинги сафар усталарнинг ишидан хабар олиш учун боришга Раҳим дўсти Санжарни ҳам чақирди. У дўстини қизиқтириб:\n- Юр, сенга сотиб олган “дачам”ни кўрсатаман. Баҳонада ҳаво алмаштириб келасан. Шу диққинафас шаҳардан лоақал дам олиш кунлари чиқиб кетайлик. Ҳали у ер битсин, “додахўжа” жой бўлади ўзиям. Бассейн билан саунаям қурдираман. Ишқилиб, оғайни, ниятлар зўр.\n- Ниятингга ет, дўстим. Майли, бу дам олиш куни зарур ишларим йўқ. Сен билан бир айланиб кела қолай.\n- Фақат, бир илтимос. Сенинг машинангда борамиз. Меники, нимагадир қизиб кетяпти. Тағин ярим йўлга етганда тўхтаб қолиб, ишкал бўлмасин, нима дейсан?\n- Бўпти, розиман.\n2016 йилнинг 10 февраль куни соат ўнларда Санжар ўзининг “Нексия” автомашинасида Раҳим билан йўлга тушди. Улар тахминан соат 12:00 ларда манзилга етиб келишди. Уларни уй эгаси ва усталар кутиб олишди. Ҳовлини обдон айланиб, усталарнинг бажарган ишидан қониқиб, улар қоринлари очқаганини пайқадилар. Уй эгаси ва усталар овқатланиш учун уй ичига кириб кетишди, Санжар эса кўчага, автоуловидан хабар олгани чиқиб кетди. Раҳим бўлса, ҳовлининг охирида жойлашган молхона ёнидаги ҳожатхонага қараб юрди. Молхона олдидан ўтиб кетаётганида, девор пастида тўпланиб турган пичан ва ўтинлар устида қуруқ ҳолдаги уч дона ёввойи наша ўсимлиги баргини кўриб қолди. У анча олдин биринчи маротаба наша гиёҳвандлик моддасини истеъмол қилганди. Шу боис, у бу барглар ёввойи наша ўсимлигининг барглари эканлигига аниқ ишонч ҳосил қилди ва уларни қўлига олиб, ҳожатхона ичкарисига кириб кетди. У ерда чўнтагидан “Кент” сигарет қутиси ичидаги бир дона сигаретасини қўлига олиб, баргларни қўли билан майдалаб эзғилади. Сўнгра, уни сигарета махоркасига аралаштириб, кейинчалик чекиши учун курткасининг чўнтагига жойлаб қўйди.\nҲожатхонадан чиққанидан сўнг, у уйга шошиб қолди. Усталарнинг овқатга таклиф қилганларига ҳам қарамай, Санжарни ҳам шошилтириб, хайр-хўшни ҳам насия қилиб, йўлга равона бўлишди. Санжар ҳам дўстининг бу ҳолатидан ҳайрон бўлиб, “зарур иши чиқиб қолгандир-да”, деб ўйлаганча, машинасини тезлаштирди.\nТахминан соат 15:25 ларда Бектемир тумани “Бектемир” ЙПХ масканида ички ишлар ходимлари томонидан Тошкент вилоятидан Тошкент шаҳрига кириб келаётган кул рангли “Нексия-Донс” русумли, 1967 йилда туғилган Санжар Каримов бошқарувидаги автомашина ҳужжатларни текшириш мақсадида тўхтатилди. Ушбу автомашинанинг олди йўловчи ўриндиғида келаётган Раҳим Юнусов ўзининг бежо хатти-ҳаракатлари билан ходимларда шубҳа уйғотганлиги сабабли, холислар иштирокида шахсий кўрикдан ўтказилди. Шунда унинг эгнидаги тўқ кўк рангли курткасининг ташқи томонида жойлашган ўнг чўнтагидан “Кент” сигарет қутиси ичидан бир дона “Winston” сигаретасига ўралган яшил рангли, ўткир ҳидли ўсимлик моддаси мохорка билан аралашган ҳолда борлиги аниқланиб, ҳолислар иштирокида расмийлаштириб олинди.\nИИББ ЭКМнинг хулосасига кўра, Р.Юнусовдан олинган модда таркибида фаол гиёҳвандлик моддаси-тетрагидроканнабинол мавжуд бўлиб, бу модда “марихуана” деб аталади. Унинг оғирлиги 1,23 граммга тенглиги аниқланди.\nМана Раҳимнинг биргина ўйламай босилган қалтис қадами, унинг ножоиз хатти-ҳаракати натижаси салбий оқибатни келтириб чиқаради. Эндиликда Р.Юнусов қилмишига яраша жазосини олишга мажбур.


Маорифимиз, нашриётимиз. Вадуд Маҳмуд\nБиз доимо хгшқни оқартиш кераклигини такрор қиламиз. Фақат бу тўғрида жиддий ҳаракат қилмаймиз. Бир ёқдан халқни хат ва саводли қилишға тиришамиз. Фақат хат ва саводликларимизнинг қандай нарсалар ўқушларини хотирга келтурмаймиз. Қанча кам бўлса бўлсун бизда хат ва саводлик кишилар бор. Уларнинг мутолаа қилатурғон нарсалари эскидан бизга маълум. Инқилобдан илгари Туркистоннинг ҳар қайси шаҳрида шу мутолаачиларни таъмин қилатурғон асарлари узулмасдан босдирилиб, тарқатилиб турар эди. Ҳолбуки, бу етти йилда ҳеч бир мутолаага яроқлиқ нарса ҳеч бир ерда босилмади. Яримчиқ газеталар, бир чиқиб ётатурғон бир неча сон мажаллалардан бошқа ҳеч нарса бўлмади. Ҳолбуки, ўтган йилларга қарағонда ҳозир мутолаага ҳавасли кишилар кўпайган ва кундан-кун кўпаймакдадир. Ҳозир эски вақтда бўлмағон бир муаллимлар зумраси борким, булар учун мутолаа китоблари ҳаёт масаласидир. Мажаллаларимизда таълим-тарбияга оид арзимас, илмий бўлмағон мақолалардан бошқа нарса йўқдур. Ҳалигача муаллим\nқўлида раҳбар бўларак нарса йўқдир. Бизда асар ёзатурғон киши йўқ экан, таржима қила олатурғонлар ҳар вақт топиладир. Энг муҳим нарсаларни чет тиллардан таржима қилиш керакдир. Бу кун мактабларни тузатиш учун энг биринчи масала, муаллимларни кучайтиришдир. Бу эса таълим-тарбияга оид илмий асарлар билан ва махсус бир таълим-тарбия мажалласи воситаси билан бўлиши мумкин. Буни очиқ билиш керакдирким, Туркистоннинг бошига келган балолардан қутулиш ёлғиз маориф орқасидағина бўладир. Бу муаллимлар зумрасидан бошқа ҳукумат доираларида ишлайтурғонлар, талабалар, янги хат ва саводлари чиқғон ишчилар кўпаймакдадирким, буларға ҳам табиий ўлароқ, эҳтиёжларини таъмин этарлик мутолаа китоблари керакдир. Овруполикларда ҳукумат идораларидан бошқа хусусий ширкатлар тарафидан ҳам кўб яхши нарсалар босдирилиб тарқатилмоқдадир. Биз шулар орасида бизга ва бизнинг маишатимизга тўғри келадиган рўмонлар, ҳикоялар ва турли-турли китобчалар олсоқ мумкиндир. Буларни таржима қилиш ва б\nосдириш лозим. Ман ўйлайманким, ҳозирда бундай нарсалар кўб тарқаладир. Ўтканларда бўлғон каби зарар қилинмаса керак.\nҲалигача Туркистоннинг бир тарихи ва жугрофияси босилмағондир. Бутун туркистонлилар учун биринчи даражада ўз мамлакатларини танишлари лозим бўлса, ҳали бундан маҳрумдирлар. Бухоро назорати тарафидан бир-икки тарих китоби таржима қилинғон ва ёздирилғон бўлса ҳам ҳалигача босдирилмағони қизиқдир. Туркистонда таржима қилдириш қийин экан, Бухорода тайёр асарни тайёр матбаа ва асбоб бор экан, босдирмай туриш жуда катта жиноятдир. Айниқса, Бухоро инқилобига оид Туркистонда бирдан-бир ёзилғон асарким, унинг Туркистон учунда аҳамияти буюкдир. Ҳалигача босилмай туриши нашриёт ишлари билан машғул кишиларнинг тушунмасликлари бўлмаса нима бўла олур? Истар Бартолд ва Вамбери асари бўлсун, истар С. Айний асари бўлсун, мукаммал бир Туркистон тарихи бўла олмасалар ҳам муҳим материаллар бера оладирлар. Бухоро ҳукумати ўз асарларини босдириш билан ўз тарихида энг муҳим бир иш қилғон бўла олади. Фақат афсуским, бу соҳада жуда кеч қолди.\nҲар миллат ўзини буюк кишилари билан исбот қиладир. Ҳозирги вақтимизда фахр қилатурғон кишиларимиз йўқ экан, бир оз тарихимиздагиси билан мақтанайлик. Бу мақтаниш бўш бир нарса бўлиб қолмас. Ўшал буюк кишиларни етишдирган ўлка ҳозир ҳам бор. Ўшал истеъдод ҳозир ҳам яширин хазина каби ўлкамизнинг бурчакларида турибдир. Биз бошларимизни бир оз қарасак, юзидаги зангларни, доғларни силасак, яна ҳаёт майдониға чиқамиз. Мана шу «баъс баъдалмавт»га (қайта тирилишга — Б.К.) эришмак учун бир оз ҳаракат керакдир. Шу ҳаракатни буюк кишиларимиздан оламиз. Ва шу йўлга ишониб кирамиз. Бу йўлда ишлаш учун ҳар шаҳарда — Бухоро ҳам шунинг ичида - турлик комиссиялар тузилиши керакдир. Буларнинг биргалашиб, бир хатти-ҳаракат билан ишга киришишлари керакдир. Муваффақият ташаббусга боғлиқдир.


21:10 / 09.02.2019 1316 pdf Ўқиш режими + -\nШундай қилиб, протестант йўналиши бўйича 66 та, католик йўналиши бўйича 73 та, ортодоксал йўналиши бўйича 78 та Муқаддас Китоб мавжуддир.\nМасиҳийларнинг Муқаддас Китобга эътиқодлари:\n2.Бирорта ҳам бузиш ва ўзгартириш рўй бермаган.\n3.Мактублар, Туш, китоблар ва шеърларнинг барчаси муқаддасдир.\n4.Илмий ёки тарихий бирор бир хато йўқ.\n5.Инжиллар ва мактубларнинг муаллифлари Муқаддас Руҳнинг ваҳйи орқали ёзишгандир.\nМасиҳий йўналишлар, қурултойлар ва черковларнинг бўлиниш тарихи.\nИйсо алайҳиссаломдан сўнг, у кишига «эргашганлар» ўртасида жуда кўп ихтилофлар пайдо бўлди. Бу ихтилофлар зимнидан қурултойлар ташкил қилиниб, бу ихтилофларни хал қилишга харакат қилинди. Қурултойлар икки қисмга бўлинади:\n1. Маскуний (оламий).\nБиринчи қурултой ҳаворий Яъқуб бошчилигида Қуддусда бўлиб ўтиб, унда кўпгина ҳаворийлар қатнашганлар. Асосий мавзуъ яҳудиймас ҳалқларнинг суннат қилиниши ҳақида бўлган. Бу қурултойда яна бошқа масалалар ва Павл ва ҳаворийлар ораларида анча келишмовчилик ва тортишувлар ҳам рўй берган.\n1. Никея қурултойи.\nБу қурултой Импратор Константин бошчилигида 325 мелодий йилда ташкил қилинган. Унда 2048 нафар масиҳий ота(папа)лари қатнашган. Асосий мавзу Ийсо алайҳиссаломнинг Тангри ёки тангри эмаслиги ҳақида бўлган. Қурултойга йиғилганларнинг аксарияти Ийсо алайҳиссаломнинг илоҳлигини рад этган. Яъни 1730 (85%) нафар папалар Ийсо алайҳиссаломнинг оддий инсон ва пайғамбар деб қатъий туриб оладилар. Натижада орада катта тортишув бўлади. Қурултой жанг майдонига айлана ёзади. Шундан кейин Император Константин ҳаммани тарқатиб юборади ва Ийсо алайҳиссаломнинг илоҳ деган фикрни қувватлаган 318(15%) нафар папани қолдириб, қайтадан қурултойни ташкил қилади. Шуни ҳам такидлаш жоизки Импратор ҳали-ҳануз масиҳийлар сафига кирмаганди. У ўзининг будпарастлик динида эди. Қачонки, 318 нафар папа томонидан Ийсо алайҳиссаломни илоҳ ва илоҳ ўғли қарори қабул қилингандан сўнгина масиҳийликни қабул қилган. Бу ақида эса ўша пайтларда будга сиғинувчи ҳалқлар орасида кенг тарқалган ақида эди. Фарқи Ийсо алайҳиссаломнинг ўрниларда бошқа исм эди холос. Шундай қилиб Қурултой ўз қарорини қабул қилади. Унга кўра: Ийсо алайҳиссалом илоҳ ва ерга башариятни аввалги гуноҳдан қутқариш учун тушган ва хочга михланиб ўлдирилган. Бу ақидага мос келувчи баъзи китобларни Инжил дея тан олинган. Мос келмайдиганларини (118та китоб) тан олинмаган. Никея иймон рамзи жорий қилинди.\n2.Биринчи Константинопол қурултой.\nБу қурултой 398 мелодий йилда ташкил қилинган. Асосий мавзу Муқаддас Руҳни илоҳ ёки илоҳмаслиги ҳақида бўлган. Натижада Муқаддас Руҳни илоҳ деб қабул қилинган. Никея ақидасига қўшимча « Ҳаёт ато этувчи Тангри, Муқаддас Руҳга иймон келтирамиз...» ила бошланувчи жумлалар изофа қилинган.\n3.Биринчи Эфес қурултойи.\nБу қурултой 431 мелодий санада бўлиб ўтган. Асосий мавзу яна Ийсо алайҳиссаломнинг илоҳлиги ва Биби Марямнинг илоҳ онаси ҳақида бўлган. Бу қурултойда ҳам кўпгина тортишувлар бўлиб ўтган. Баъзилар Ийсо алайҳиссаломни илоҳлигини тан олишмайди. Натижада турли тортишувлардан сўнг яна янги қарор қабул қилинади. Ийсо алайҳиссалом бир табиат ва бир иродага эга (яъни лоҳут ва носут, илоҳлик ва инсонлик табиати). Биби Марям худо онаси мақомига лойиқ топилади. Иймон рамзига\n«Сени улуглаймиз, эй хакикий Нурнинг онаси, ва сенга хамду сано айтамиз, Худо она мукаддас Биби Марям!....» жумла қўшимча қилинган.\n4. Иккинчи Эфес қурултойи.\nБу қурултой 449 мелодий санада бўлиб ўтган. Бу қурултойда мажлис раиси «Ийсонинг жасади, бизни жасадимиз каби эмасдир. Чунки, унинг илоҳийлиги инсонийлиги билан бирлашиб, аралашиб, бир жасадни ташкил қилган.», дейди. Мана шу ердан масиҳий оламида ихтилоф ва ажралишлик содир бўлишни бошлаган. Чунки, қурултой азолари мажлис раисининг гапини рад этадилар ва лоҳут ва носут табиати бирлашган, лекин бир-бирига киришиб аралашиб кетмаган деган фикрни олдинга суришади.\nБу ҳозирги ортодоксал йўналишининг фикридир. Шундан қилиб қурултой азолари лоҳут ва носут табиати аралашиб кетмаган деган хулосага келишади.\nШуни ҳам такидлаш лозимки, ортодоксал черкови иккинчи Эфес қурултойидан кейинги қурултойларни тан олишмайди. Ўз ўрнида бошқа черковлар иккинчи Эфес қурултойини тан олишмайди.\nБу қурултой 451-мелодий санада бўлиб, муҳим қарорларидан: Олдинги қурултой қарорини бекор қилиш (яъни лоҳут ва носут табиатини бирлашиш қарори). Ийсо алайҳиссаломнинг икки табиати ва икки иродаси бор деб эътироф этиш.\nТабиийки бу қарорни ортодоксал йўналини тан олмаган. Шундай қилиб, икки масиҳий йўналиши пайдо бўлди. Биринчи йўналиш ортодоксал йўналиши ёки шарқий черков. Уларнинг эътиқоди бўйича Ийсо алайҳиссалом бир табиат ва бир ирода эгаси. Иккинчи йўналиш католик ёки Рим черкови. Улар эса, Ийсо алайҳиссалом икки табиат ва икки ирода соҳибидир деган эътиқоддалар.\nШундан кейин масиҳий оламида жуда кўп йўналишлар пайдо бўла бошлайди. Шулардан Морун йўналиши. Бу йўналиш католиклардан 667 мелодий йиллардан бошлаб ажралиб чиқа бошлайди. Уларнинг эътиқодича, Ийсо алайҳиссалом икки табиат ва бир иродага эга.\n6.Иккинчи Константинопол қурултойи.\nБу қурултой 680 мелодий санада бўлиб ўтади. Бу қурултойда яна Ийсо алайҳиссалом икки табиат ва икки ирода соҳиби деб қарор қилинади. Морун йўналиши тарафдорларини кофир деб эълон қилинади.\nШундан кейин морун йўналиши қувгинга учрайди. Улардан бир қисм Ливан тоғларида қўним топиб қолади. (Бу йўналиш 1182 йили яна Рим католик йўналиши таркибига қўшиб олинади. Лекин улар ўз эътиқодларида қолишади).\nШундай қилиб олдимизда уч йўналиш пайдо бўлди.\nОртодоксал: Бир табиат ва бир ирода.\nКатолик: икки табиат ва икки ирода.\nМорун: икки табиат ва бир ирода.\nКатолик оламида яна бир катта ажралиш содир бўлади. Рим черкови ва Константинопол черковлари бир-бирларидан ажралади. Бунга сабаб иймон рамзидаги (ва ўғилдан) жумласи бўлади. Яъни иймон рамзидаги Муқаддас Руҳ Ота наздидандир иборасига ва Ўғил наздидан иборасини қўшиш ёки қўшмасликда бир тўҳтамга келишолмайди. Рим черкови (ва Ўғил) лафзини қўшган бўлса, Константинопол черкови буни рад этади.\n7. Учинчи Константинопол қурултойи.\nБу қурултой 879 мелодий санада ташкил қилинган. Бу қурултойдан асосий мақсад Рим черковининг эътиқодини рад этиш бўлган ва шунга кўра қарорлар қабул қилинган.\nШундай қилиб энди тўрт йўналиш пайдо бўлди.\nКатолик: икки табиат, икки ирода ва Муқаддас Руҳ Ота ва Ўғил наздидан.\nРим ортодоксал: икки табиат, икки ирода ва Муқаддас Руҳ фақат Ота наздидан.\nБарча йўналишларнинг ўзини папаси, қонуни, китоби, иймон рамзи ва ибодатлари бўлиб, бир-биридан фақр қила бошлади. Барча йўналишлар ўзига хос равишда қурултойлар ўтказадиган бўлди. Мисол учун Рим католик черкови 1225 йили қурултой ўтқазади. У қурултойда папани гуноҳ кечиришга ваколати бор ва ҳоҳлаган одамининг гуноҳидан ўтиши мумкин деган қарор қабул қилинади. 1869 йилги қурултойда папани маъсум (гуноҳдан пок) деган қарор қабул қилинади.\nXVI асрларга келиб католик йўналишидан протестантлар ажраб чиқади. Буни асосий сабабларидан, Муқаддас Китобларни кенг омма ҳам фойдаланиши ёки фойдаланмаслиги бўлган. Яъни, католик папалар Муқаддас китобларни оддий ҳалқ ўқишидан қайтариб келишган. Бир гуруҳ бунга эътироз (протес) билдириб, Муқаддас Китобларни оддий ҳалқ ҳам ўқий олиши учун таржима ва нашр қиладилар. Шунга кўра уларни протестант, яъни эътироз қилган исм билан номланадиган бўлинди. Бу йўналишни асосчиларидан бири ислоҳотчи, кейинчалик иккинчи Павл деб ҳам тарифланган, Мартен Лютер бўлади. У католик роҳиби ва Ветембург университетида дин илмлари устози эди. Лютер Рим папасига эътирозини билдириб, католик черковидан чиққанлигини эълон қилади. Кейинчалик папалик илоҳий масдардан эмаслигини такидлайди. Папа уни Римга чақирганида рад жавобини беради. 1526-йилда Папа уни барча нарсалардан маҳрум қилади ва ҳамма китобларини ёқиб юборишга буюради.\nЛютернинг эътирозларининг муҳимлари:\nЯъни масиҳий ақидасига биноан: фисҳ байрамида, «Раббоний тушлик» деб номланган, нон ейиш ва вино ичиш. Шундан нон Ийсони этига, вино қонига айланди деб эътиқод қилишдир. Ҳар бир шу нон ва винодан тановул қилган киши Ийсони ўз баданига сингдирган бўлади. (Матто26/27, Марк14/22, Луқо22/18).\nБу эътиқодни протестантлар инкор этадилар. Лекин бошқа йўналишларда ҳали ҳануз бу ақидага амал қилинади ва черковнинг евхаристик сирларидан деб билинади.\n2. Мағфират тамғаси.\n1517 йилда папа Люи ўнинчи томонидан «мағфират тамғаси» босилган мактуб жорий қилинади. Яъни кимда ким гуноҳи кечирилишини ҳоҳласа, ушбу мактубни маълум нарҳ эвазига сотиб олади ва бу мактубни ўша киши ўлганида у билан бирга кўмилади. Тангри ҳузурига борганида ўша мактубни кўрсатиб гуноҳсизлигини исботлайди. Протестантлар бу эътиқодни ҳам тан олмайдилар.\nБулардан ташқари, яна бир қанча эътиқодларни протестант йўланилиши тан олмайди. Шу билан бирга, протестант йўналиши: Черков таълимотлари эмас, балки Муқаддас Китоблар олий масдар деб биладилар. Муқаддас Китобларни харфий таржима қилинади, мажозий эмас. Ҳар бир масиҳий Муқаддас Китобларни тафсирини ўқишга ҳаққи бор деб биладилар.\nТабиийки, католиклар олдинги йўналишларни тақиб қилганлари каби бу йўналишни ҳам тақиб қиладилар. Орада жуда катта ва кўп тўқнашувлар бўлиб ўтади. 1572 йилда «Сан-Партлимон» байрамида католиклар протестантларни минглаб вакилларини ўлдирадилар, ярадор ва асирларни дарахтларга осадилар. Ҳозирги замонда ҳам бу тўқнашувлар тўҳтамаган. Айниқса, Ирландияда икки йўналиш вакиллари орасида тўқнашувлар ҳали ҳануз давом этиб келмоқда.\nЭски Аҳд протестант йўналишида катта рол ўйнайди. Бунга биноан яҳудийча фикр ва ақийда протестант йўналишида ҳукм суради. Яъники, Яҳудийлар Тангрини танлаган ҳалқдирлар. Яҳудийлар ва Фаластин диёри ўртасида Иброҳим алайҳиссалом даврлардан бошлаб то қиёматгача давом этажак мийсоқ (аҳд) бордир. Яҳудия ўлкасини қайта тишлаш зарур. Чунки Ийсо ўша ерда қайта зоҳир бўлиши керак.\nЛютер ўзининг «Ийсо яҳудий бўлиб туғилган» номли китобида: «Яҳудлар Тангри болаларидир. Биз эса, ҳақир меҳмонлармиз. Шунинг учун ҳам, ҳожаларни дастурҳонидан тушган нон ушоқларини еб яшашга маҳкуммиз, Канъоний аёл каби.», деган. Бу сўзи билан у Матто Инжилида келтирилган Канъоний аёл ва Ийсо алайҳиссалом ўртасидаги сўзлашувга урғу берган эди.\n«Исо у ердан кетиб, Тир ва Сидон ҳудудларига борди. 22 Шу ерда яшайдиган бир канъонлик аёл Исонинг олдига келиб, фарёд қилди:\n– Эй Ҳазрат, Довуднинг Ўғли, менга раҳм қилинг! Қизимни жин чалган, аҳволи ёмон!\n23 Исо унга бир оғиз сўз ҳам жавоб бермади. Шогирдлари Исонинг олдига келиб, илтимос қилдилар:\n– Уни жўнатиб юборинг! Ахир, у кетимиздан қолмай, додлаб юрибди.\n24 Исо эса шундай деди:\n– Худо Мени фақат Исроил халқининг адашган қўйлари олдига юборди.\n25 Аёл эса келиб, Исонинг олдига тиз чўкди–да:\n– Ёрдам беринг, Ҳазрат! — деб ёлворди. 26 Исо эса:\n– Болалардан нонни олиб кучукларга ташлаш яхши эмас, – деди.\n27 – Тўғри, Ҳазрат, – деди аёл. – Лекин кучуклар ҳам хўжайинларининг дастурхонидан тўкилган ушоқларини ейди–ку» (Матто 15/21-27)\nПротестант йўналишининг ўзи ҳам бир неча йўналишларга бўлиниб кетган. Улардан: Баптислар, Манҳажийлар, Мутаҳидалар, Усқуфийлар, Пресвитерианлар, Марморлар, Сабтийлар ва бошқалар.\nПротистантлар католиклар каби:\nИйсо алайҳиссаломни икки табиат ва икки иродага эга, Муқаддас Руҳ Ота ва Ўғил наздидан деб эътиқод қиладилар.\nУлар Черковни етти асрорларини тан олмайдилар. Папани гуноҳ кечиришга ваколати бор деб билмайдилар. Балки, Тангрига тўғридан тўғри илтижо қилиш керак дейдилар. Евхаристик сир, уни муқаддаслиги, илоҳий қурбонлик ва нон ва винони Ийсонинг эти ва қонига айланишини инкор этадилар. Бошқа йўналишлар тан олган китобларни баъзиларини апокириф ҳисоблаб, Муқаддас Китобдан деб билмайдилар. Минг йиллик ҳукмга, яъни Ийсо алайҳиссалом қайта келганларидан кейин минг йил ҳукмронлик қиладилар деб эътиқод қиладилар. Биби Марямни давомий бокиралигини инкор этадилар. Яъни бошқа йўналишларнинг эътиқодига кўра Биби Марям Ийсо ва унинг ука ва сингилларини туққанидан кейин ҳам бокира ҳолда қолгандир. Ва яна протестантлар роҳиб (папалар) уйланишга, фарзанд кўришга ҳақлари бор, деб биладилар. Бошқа йўналишлар каби турли расм (икона)ларга сиғинмайдилар.\nОртодоксал ва Католикларнинг фарқлари.\n1. Ийсо табиати хусусидаги ихтилоф.\n2. Ортодоксалларда, қурбонлик нонни ўзи билан бўлади, вино ичиш шарт эмас.\n3. Муқаддас Руҳнинг хусусидаги ихтилоф.\n4. Биби Марямни гуноҳсизлик ақидаси. Яъни Биби Марям Ҳина ва Явоқумдан туғилганида аввалги гуноҳдан ҳоли холда туғилгандир.\n5. Провославлар Биби Марямни фидо амалида шерик деб биладилар.\n6. Башариятга неъматлар фақат Биби Марям орқали инъом этилади дейишади.\n7. Биби Марям барча гуноҳлардан маъсум деб биладилар.\n17:00 / 09.02.2019 930\n15:15 / 09.02.2019 1642\n1247 12:05 / 09.11.2019\n730 11:37 / 13.07.2020\n575 11:02 / 06.09.2020


«карантин» тегли мақолалар – Газета.uz\n«карантин» тегли мақолалар\n14 май 2021, 16:34\nУргут туманида болалар устига пул сочган фуқаро билан профилактик суҳбат ўтказилди. Унга нисбатан карантин қоидаларини бузганлик учун маъмурий баённома расмийлаштирилди.\n7 май 2021, 15:18\nТошкент давлат юридик университети вақтинчалик масофавий таълимга ўтказилди\nТошкент давлат юридик университети 10 майдан бошлаб 14 кунга масофавий (онлайн) шаклга ўтказилди.\n5 май 2021, 14:03\nМолия институти 14 кунга, СамДЧТИ ўқув йили охиригача масофавий таълимга ўтказилди\nТалабалар орасида COVID-19 инфекцияси аниқлангани сабабли, Молия институти 14 кунга, Самарқанд давлат чет тиллар институти ўқув йили охиригача масофавий таълим тизимига ўтди.\n4 май 2021, 09:03\nТошкентда 35 та ОТМ, 132 та мактаб ва 22 та болалар боғчаси карантинга ёпилди\n2 май ҳолатига кўра Тошкентда 35 та ОТМ, 132 та мактаб ва 22 та болалар боғчаси, шунингдек, бир қатор таълим ва тиббиёт муассасалари, хизмат кўрсатиш объектлари икки ҳафтага карантинга ёпилди.\n29 апрель 2021, 14:52\nТалабалар орасида COVID-19 инфекцияси аниқлангани сабабли, Ўзбекистон давлат санъат ва маданият институти ва Жиззах давлат педагогика институти масофавий таълим тизимига ўтди.\n28 апрель 2021, 10:30\n4 та ОТМ вақтинчалик масофавий таълимга ўтказилди\nТалабалар орасида COVID-19 инфекцияси аниқлангани сабабли, Самарқанда битта ва Тошкентда учта олийгоҳлар масофавий таълим тизимига ўтди.\n26 апрель 2021, 11:16\n27 апрелдан Самарқанд шаҳридаги барча боғчалар ва мактаблар 14 кунлик карантинга ёпилади, ўқувчиларга таълим бериш тизими онлайн шаклга ўтказилади.\n19 апрель 2021, 12:48\n«Карантин қоидаларини бузганларга нисбатан энг қатъий чоралар қўлланилади» — ИИВ\nАгар илгари ички ишлар органлари ходимлари карантин қоидаларини бузган фуқароларни огоҳлантириш билан чекланиб қолишган бўлса, энди қоидабузарларга нисбатан энг қатъий чоралар қўлланилади, дейилади ИИВ хабарида. Биргина 18 апрелнинг ўзида Тошкентда карантин қоидаларига риоя қилмаганлик тўғрисида 773 та баённома тузилди.\n17 апрель 2021, 13:25\nРеспублика махсус комиссиясининг йиғилишида бош вазир Абдулла Арипов карантин чекловлари кучайтирилишини маълум қилди. «Керак бўлса тўйларни ҳам тўхтатамиз», — деди у. Бундан ташқари, 200−300 кишилик тўйлар ўтказилаётгани ва уларда айрим раҳбарлар ҳам қатнашаётгани танқид қилинди. Қолаверса, президентнинг йиғилишларни 45 дақиқадан оширмаслик бўйича берган топшириғига амал қилмаётган раҳбарлар ишдан олиниши ҳақида огоҳлантирилди.\n17 апрель 2021, 11:30\nЎзбекистонда коронавирус юқтириш ҳолатлари кескин ошаётганлиги сабабли, 18 апрелдан карантин назорати кучайтирилади, умумий овқатланиш муассасаларида ва автобусларда ўринлар 50 фоизгача чекланади. Шунингдек, 1 майдан концерт ва томошалар каби оммавий тадбирларни ёпиқ маданият саройларида ўтказиш чекланади.\n2 апрель 2021, 12:21\n«Ҳеч қаерни ёпмаймиз, лекин тартиб-интизомни кучайтирамиз» — президент карантин чоралари ҳақида\nКоронавирусга чалиниш ҳолатлари кўпаётган бўлса ҳам Ўзбекистонда жойлар ёпилиши режада йўқ. Президент Шавкат Мирзиёев: «Биз ҳеч нарсани ёпмаймиз, лекин тартиб ва тартибни кучайтирамиз», деди. Коронавирусга қарши кураш бўйича ҳудудий штаблар ишини кучайтириш, call-марказ ва кўчма бригадалар ташкил этиш бўйича кўрсатмалар берилди.\n23 март 2021, 22:05\nРеспублика махсус комиссияси 1 апрелдан оммавий тадбирлар ўтказишга айрим чекловларни ўрнатмоқда. Тўй ва оилавий маросимларни 100 кишидан кўп бўлмаган ҳолда ўтказиш белгиланмоқда. Бундан ташқари, театр, кино, ва концерт дастурларини ташкил этишда бир қанча чекловлар ҳам қўйилмоқда.\n23 март 2021, 10:42\nГерманияда карантин муддати узайтирилди\nГерманияда умуммиллий карантин режими 18 апрелга қадар узайтирилди. Пасха байрамларида ҳам чекловлар кучайтирилади — барча дўконлар ёпилиб, жамоат йиғилишлари тақиқланади.\n17 март 2021, 16:47\nКарантин қоидаларига риоя қилмагани учун жаримага тортилаётганлар сони кескин ошди\nКоронавирусга чалиниш ҳолатлари сони ошгани муносабати билан карантин қоидаларини қўпол равишда бузаётгани учун жаримага тортилаётганлар сони ошди. Шу вақтгача кунлик 200−300 кишига чора кўрилган бўлса, 16 март куни улар сони 400 нафарга етди. Карантин чоралари жорий этилган вақтдан буён эса қарийб 900 минг кишига чора кўрилди.


“Томорқа хизмати” МЧЖлар фаолияти чуқур таҳлил қилинди | O'zLiDeP\n“Томорқа хизмати” МЧЖлар фаолияти чуқур таҳлил қилинди\nБугунги машаққатли бир давр ҳар бир қарич ердан унумли фойдаланишни тақозо этмоқда. Юртдошларимиз томорқаларидан ҳам мўл даромад олишнинг ҳадисини олдилар. Негаки, айни қийин вазиятда халқнинг озиқ-овқатга бўлган эҳтиёжи ортиб бормоқда. Бу борада янги бир жиҳатни алоҳида қайд этиш керак. Ўзбекистон фермер, деҳқон хўжаликлари ва томорқа ер эгалари кенгаши йўналишдаги ишлар самарадорлиги учун аҳолига имкон қадар кўмаклашаётганини ҳам таъкидлаш жоиз.\nМасалан, жойларда ташкил этилган “Томорқа хизмати” масъулияти чекланган жамиятлар фаолиятида ана шу ёрдамни яққалроқ кўришимиз мумкин. Куни кеча Ўзбекистон фермер, деҳқон хўжаликлари ва томорқа ер эгалари кенгаши раиси, партиямиз фракцияси раҳбари Актам Хаитов раислигида барча вилоят кенгашлари ва ҳудудлардаги “Томорқа хизмати” МЧЖлар раҳбарлари иштирокида ZOOM орқали ўтказилган видеоселектор йиғилишида айни масалага асосий эътибор қаратилди.\nНаманган вилоятида ҳам мазкур йўналишда қатор тадбирлар амалга оширилаётганини алоҳида айтиш зарур. Томорқа ерларидан самарали фойдаланиш, экин турларини тўлиқ экиш, агротехника тадбирларини ўз вақтида сифатли бажариш бўйича МЧЖлар томонидан кўрсатилаётган амалий ёрдамлар фуқароларимиз учун айни муддао бўлмоқда. Онлайн йиғилишда давлатимиз раҳбарининг бу борада жорий йил 30 июнда қабул қилинган “Аҳоли томорқаларидан фойдаланиш самарадорлигини оширишнинг қўшимча чора-тадбирлари тўғрисида”ги қарорида белгиланган қулайликлар юртдошларимизнинг ўз томорқаларидан даромад топиш манбаларини кўпайтиришда асос бўлганлиги ҳам мисоллар орқали таъкидланди. Айниқса, “Томорқа хизмати” корхоналарини йирик томорқачилик кластерларига айлантириш, аҳоли хонадонларида етиштирилган маҳсулотлар учун 20-30 тонналик совуткичлар барпо этиш бўйича аниқ ва тизимли ишлар амалга оширилиши бошлаб юборилгани фикрларда ўз ифодасини топди.\nМазкур МЧЖлар фаолияти чуқур таҳлил қилинган ушбу онлайн йиғилишда ўз навбатида бу борадаги муаммолар ҳам ўртага ташлангани мақсадга мувофиқ бўлди. Чунки иштирок этган соҳа мутахассислари томонидан берилган тавсиялар орқали келгусида мавжуд камчиликлар бартараф этишга эришилади.\nПандемия шароитида аграр соҳа вакилларига бир қадар масъулият ортди. Бу вазиятда мана шундай онлайн мулоқотлар ўтказилиши ҳам ушбу фаолиятни янада жонлантиришда муҳим аҳамият касб этади.


Мурожаатларни кўриб чиқиш соҳасида\nБошқарма ва адлия бўлимлари томонидан ўтган давр мобайнида фуқароларнинг ҳуқуқ ва эркинликларини ҳимоя қилиш юзасидан жами\n4 517 та ёзма мурожаатлар келиб тушди.\nКелиб тушган ёзма мурожаатларнинг 3 711 таси кўриб чиқилиб, 2 771 таси қаноатлантирилди ва 933 та мурожаатларга тегишли ҳуқуқий тушунтиришлар берилган бўлса, 540 та мурожаат тааллуқлилиги бўйича бошқа ташкилотларга юборилган.\nМасалан, фуқаро Р.Курбанбаеванинг марҳум отаси М.Курбанбаевга тегишли бўлган Хонобод шаҳар, Мустақиллик маҳалласи, Хонобод кўчасида жойлашган хонадон Хонобод шаҳар ҳокимининг 2013 йил 25 апрелдаги\n69-қ-сонли қарори билан бошқа шахсларга фойдаланиш учун бериб юборилган.\nМурожаатни ўрганиш жараёнида, тўпланган ҳужжатлар асосида аниқланган қонунбузилишларни бартараф этиш юзасидан Хонобод шаҳар ҳокими номига жорий йилнинг 20 май куни тақдимнома киритилиб, натижада шаҳар ҳокимининг 2013 йил 29 апрелдаги 69-к-сонли қарорининг бекор қилиниши таъминланди.\nМурожаатларни кўриб чиқиш натижасида 108 нафар мансабдор шахсга нисбатан интизомий жазоси, 58 нафар шахсга нисбатан маъмурий жавобгарлик чоралари қўлланилган бўлса, 19 та ҳолат ноқонуний деб топилган ҳужжатлар бекор қилиниши таъминланди.\nМурожаатларни кўриб чиқишда такрорий мурожаатларни олдини олиш ҳамда муаллиф иштирокида кўриб чиқилишини таъминлаш мақсадида кўриб чиқилган мурожаатларнинг 1 160 таси, яъни 31.2 фоизи (2018 йилда 460 та\n18.4 фоизни ташкил этган) жойига чиққан ҳолда ўрганилган. Келиб тушган ёзма мурожаатларнинг 3 711 таси кўриб чиқилиб, 2 771 таси қаноатлантирилди (2018 йил 9 ойда 1315 та мурожаат кўриб чиқилиб,\n704 таси, яъни 53.5 фоизи қаноатлантирилган).\nПрезидентимиз томонидан ҳар бир давлат идораси ходими халқни ичига кириши, унинг дардини эшитиши лозимлиги ва шундагина халқнинг ишончини қозонишини таъкидлаб ўтган эди. Шунга кўра, адлия бўлимлари томонидан жойларда сайёр қабуллар ташкил этилди. Ўтказилган сайёр қабулларда 2148 та мурожаатлар келиб тушган бўлиб, натижада 1802 таси қаноатлантирилди, 276 та мурожаатларга тегишли ҳуқуқий тушунтиришлар берилди ҳам 70 та мурожаат тааллуқлилиги бўйича юборилган.Масалан, Бўз туманида ўтказилган сайёр қабул жараёнларида фуқаро М.Низомова ва бошқаларнинг яшаб келаётган уй-жойларининг бир қисми давлат ва жамоат эҳтиёжлари учун туман ҳокимлиги томонидан олинган бўлиб, қонунда белгиланган талаблар асосида ер майдони ажратиб берилмаганлиги аниқланди. Аниқланган ҳолатлар юзасидан Бўз туман ҳокимлигига киритилган тақдимнома натижасида фуқаролар Г.Абдуллаева, М.Низомова, Т.Жўраев ва Х.Юусповларга туман ҳокимининг тегишли қарорлари билан уй-жой қуриш учун ер участкалари ажратиб берилиши таъминланди.\nЎрганилган идоралар сони\nстатистик кўрсаткичлар талаб қилиб олинган идоралар сони\nўрганилган ва таҳлил қилинган статистик ҳужжатлар сони\nҚонун ҳужжатларини таҳлил қилиш\nЎтказилган ўрганиш ва таҳлиллар натижасида киритилган таҳлилий маълумотлар\nМуаммо ва камчиликларни бартараф этиш юзасидан кўрилган чоралар\nЎтказилган ўрганишлар натижасидан киритилган умумлаштирилган маълумотлар\nИдораларга киритилган таклифлар\nБекор қилинган ва қонунчиликка мувофиқлаштирилган ҳужжатлар\n25 000 дан ортиқ тарғибот тадбирлари (2018 йил 9 ойда 9 800), хусусан 9 200 та манзилли тарғибот тадбирлари ўтказилди. Ўтган йилга нисбатан салкам уч бараварга ошди.\nТарғибот тадбирлари, янгича форматда манзилли ва ақлли тарғибот шаклида амалга оширилмоқда.\nТуман (шаҳар) адлия бўлимлари томонидан қишлоқ жойларда, марказдан олис ҳудудларда 22 мингдан ортиқ тарғибот тадбирлари ўтказилди бўлса, 13 мингдан ортиқ уйма-уй юриб, аҳоли билан бевосита суҳбатлар қилиниб, ҳуқуқий маслаҳатлар берилди. Июл-сентябрь ойларида вилоятнинг барча туман (шаҳар)ларида адлия сайиллари ўтказилган бўлса, октябрь ойида “Ҳуқуқингни бил ва талаб қил” акцияси ўтказилди.


Қирғизистон Президенти Қозоғистонга давлат ташрифи билан ташриф буюради\nҚирғизистон Президенти Садир Жапаров 2-3 март кунлари Қозоғистонга давлат ташрифи билан боради.\nПрезидент маъмурияти ташқи сиёсат бўлими мудири Дастан Дюшекеевнинг сўзларига кўра, давлат раҳбари Қозоғистон Президенти Кассим-Жомарт Токаев билан икки томонлама музокаралар олиб боради.\nШунингдек, Садир Жапаров Қозоғистоннинг биринчи Президенти Нурсултон Назарбоев, Мажлис раиси Нурлан Нигматулин ва Бош вазир Асқар Мамин билан учрашади. Шунингдек, Қозоғистон ишбилармон доиралари вакиллари билан учрашув ҳам режалаштирилган.\n«Биз Қозоғистон билан анъанавий равишда юқори даражадаги ҳамкорлик ва деярли барча соҳаларда икки томонлама ва кўп томонлама ўзаро муносабатларнинг ижобий динамикасига эгамиз. Биз стратегик шериклик ва иттифоқчилик муносабатларини янада мустаҳкамлашни мақсад қилганмиз ”, — деди Дюшекеев.\nҚирғизистонда президент сайловлари 10 январь куни бўлиб ўтди. Эртаси куни телефон орқали суҳбатда Қозоғистон Президенти Кассим-Жомарт Токаев Жапаровни ғалаба билан табриклади ва уни расмий ташриф билан Қозоғистонга ташриф буюришга таклиф қилди. Токаевнинг матбуот хизмати Жапаров ушбу таклифни қабул қилгани ва у президент сифатида биринчи ташрифини Қозоғистонга амалга оширишини таъкидлаган.\nБироқ, кейинчалик Қирғизистон Президентининг матбуот котиби Галина Байтерекнинг айтишича, Президент Садир Жапаров ўзининг биринчи хорижий ташрифини Россияга амалга оширишини айтди ва ташриф 24-25 февраль кунлари бўлиб ўтди.